Man Neihnak - Chinland Today Media\nFebruary 4, 2010 1:25 am·0 comments\n– Suahlannak 34-35\n– Matthai 22:23-46\nChicago khua sung lan phah in khual ka tlawnlai ah, sumtuah lam hohat daan rel khawm ding poster tarmi ka hmu. “Hruaitu pakhat ih man neihnak cu cuih hruaitu ih man a neihtermi thil thawn a man khiah theih a si” timi thu in ka thin i khoihzet. Man kan neihtermi in kan nuncan ziaza a sersiam ih a netnak ah ziangti’n kan kaihruai ti a lang ding. Himi hi hruaitu hrang lawngih simmi a si lo.\nJesuh Khrih dungthluntu pawl hrangah man kan neihter dingmi hi a thupi sinsin. Paul in Kolose kawhhran ih zumtu pawl hnenah, “Leilungtlun thil pawl ruat loin vancung thil pawl kha ruat sawn uh,” tiah a ti (Kol. 3:2). A sim duhmi cu kan man neihtermi hi a hmun lomi lei thil parah si loin kumkhua daih thil parih kan ret asile cumi in kan tha a thawhter ih kan nun in remh lawngah leitlun ah thil tithei Khrih ih palai kan si thei ding tinak a si. Kannih cu hih leitlun ah alangte hmuitin felfai nei lemlo ih khualtlawng mi menmen kan si lo, a thianghlimmi vancungram hmuitin ih khualtlawng mi kan si ti theih fiangnak in kan man a khunter. Nunnomnak men ih khualtlawng kan si lo, ti kan theih lawngah thinlung thiang le hmual neizet in Ruuntu Bawipa kan rian thei ding.\nZiangtinkim in anmah le tawkin man an nei ttheh ti cu theih cio asina’n an tthathnemnak theih thei lonak leitlun ah kan um ti’n an sim ttheu. Ziang a va si hmanah Khrih thluntu pawl cun alaangte kan umnak hih leitlun ahhin kan man neihtermi cu kumkhua daih thil ah bun dingin kawh mi kan si. Phundang in kan sim asile, zumtu pakhat nunnak ih hmual neihnak cu cuih zumtu ih man a neihtermi thil thawn a man khiah theih a si.\nBawipa, kan thinlung sung ummi na thei,\nZianghman thuh a theih lo;\nCuruangah in bawm hram aw,\nA ding, a ttha, a hmaan ih nung dingin.\nKumkhua hrang a simi fekte’n kai awla, a laangte thil dor in kai aw.


Hakha Ih An Kaihmi (15) Cu Ralhrang Pawlin Kalaymyo Thawnginn Ah Ret Dingin An Phur, Lamlak Ah An Kapaw – Meifar\nHakha Ih An Kaihmi (15) Cu Ralhrang Pawlin Kalaymyo Thawnginn Ah Ret Dingin An Phur, Lamlak Ah An Kapaw\nMay 4, 2022 admin Lawrkhawm 0\nRalhrang pawlin Hakha ih an kaihmi (15) cu Kalaymyo thawnginn ah khum dingin an phur ih lamlak ah tualsung mipi ralkap pawlin an kap. Ralhrang motor cu 27 a si ih tank pahnih a tel. May 3, 2022 ah Dokthek khua kiangah tualsung mipi ralkap pawlin an rak kap.\nCDF ralkap in, “Ruah a sur ruangah ralhrang pawl cu hmun pakhat ah an umkhawm, culai ah kan kap ih ralhrang 13 cu an thi ding” a ti. Dokthek khuami in, “Ralkap motor ara ti kan theih ruangah khua kan suahsan lawk. Mizan ah meithal awn kan thei, an kapaw ti kan thei. Tutiang khuasung ah ka lut hrih lo” a ti.\nMay 2, 2022 ah ralhrang pawlin an kaihmi (15) cu Hakha ihsin Kalaymyo thawnginn ih ret dingin an phur. An kaihmi pawl cu pukmah 505 ih thubuai orh le thuhla dangdang ruangih an kaihmi pawl an si.\nAn kaihmi pakhat ih sungkhat in, “May 2 ah an hruaisuak. An hruai ding ti khal kan thei cia lo, a zing lawngah kan thei fang ih kan hmu ngah lo” a ti. May 4 zinglam ah Ramthlo khua kiangah ralhrang le tualsung mipi ralkap pawl an kapaw ih ralhrang pawlin khuasung inn 9 an urkang.\nMeithal, Ralthuam An Neih Nawn Lo Ruangah KSO In A Langten An Cawl Lawk Ding Thu An Phuang\nA Nupi In Rawl A Tuah Al Tuk Ruangah A That


An Thih Hlante Ah An Lungthlitum An Tuahsak Ta (Zuk 18) – Meifar\nAn Thih Hlante Ah An Lungthlitum An Tuahsak Ta (Zuk 18)\nApril 10, 2022 admin Leitlun 0\n“Siibawi khal an thi” timi thufim aum, damlo pawl tuamhlawm dam theitu ih kan ruatmi siibawi pawl khal damlonak ruangah an thi thotho. Leitlun ah nungdam ringring ding zohman kan um lo, a thupi bik mi cu kan damlai ah kan lungthlitum kan tuah ngah maw ti a si. An thih hlante ih an lungthlitum an tuahsak mi pawl ih zuk kan tarlang ding.\n(1) “Ka pu hi a thih hlante ah a in ṭheumi beer in a cak tuk. A umnak nursing home ah ka va feh ih a duh zetmi beer cu ka pe, zarhkhat hnuah mual in liamsan. A beer in netabik khal a si”.\n(2) “Ka pi in cancer nat dam thei nawn lo anei, kum 15 sung cancer nat arak sual rero zo. Mizan ah ka pu thawn aipuang zetin an lamtlang rero lai ka hmu ih ka zuk, a thaizing ah mual in liamsan”.\n(3) A thih hlante ah a feh duhnak hmun, zuk rehnak museum ah an fehpi.\n(4) “Ka pi cu a thih hlante ah tipikap ih feh a cak tuk ruangah ka va fehpi, a mithmai ah lungawinak a khat”.\n(5) Ralkap ṭuan zo putar cu a damlo besia, an tuamhlawm dam thei nawn lo ruangah a duhmi bik an tuahsak. Parachute thawn vanzam in an dawppi.\n(6) Nunau nauhak kum 5 mi Mary cu cuap damlonak anei ih siibawi pawl khal an beidong zo, a thih hlante ah a lungthlitum an tuahsak. A lungthlitum cu a rualpi ṭhabik thawn neihawk a si, a rualpi thawn an duhmi Mickey Mouse le Minnie Mouse zungbun an peaw. Siizung ihkhun parah kutsihnak an tuahsak, cumi hnu nazi 6 ah Mary cu a nui tangsung ah catuan ram a fehliam.\n(7) Kum 3 mi nunau nauhak te ih lungthlitum cu siangpahrang le siangpahrangnu tong a si. A nulepa in sumpai an nei lo ih Disney Ṭorld ah an fehpi thei lo, curuangah an sungkhat cu siangpahrang le siangpahrangnu vekin an thuamaw ih an va tong cu a lungawi tuk.\n(8) A thih hlante ah Dolphin nga lek rero lai a zoh ta.\n(9) A thih hlante ah a lungthlitum an tuahsak, zawhte fate thawn umtlang a si.\n(10) Nauhak kum 8 mi cu a thih hlante ah a pa vekin ralkap an ṭuanter ta.\n(11) Tleirawl kum 15 mi Karinya Chen cu ruh cancer anei, kum 5 sung ruh cancer a sual hnuah a lungthlitum cu leitlun hlasakthiam hminthang Florence & The Machine hmuh a si. Florence & The Machine in siizung ah an va vehvai ih a kiangah hla an sak, thazang an pe ih a lungawi tuk. Cumi hnuah hnangamten a thi.\n(12) Jack Benny in a thih hnuah zingtinten a nupi in pangpar dawng dingin arak cah ciah, a thih hlanah pangpar zuarnak hmunpi ah a lungthlitum cu a sim thei ih zingtinten an inn sangka hmaiah pangpar va ret ṭheu dingin a fial. A thih hnuah zingtinten an inn sangka hmaiah pangpar an va ret sak ṭheu.\n(13) A thih hlanah a cak zetmi leivut an thamter ta.\n(14) A thih hlanah a suahsemnak khua cu vansang ihsin a cuan.\n(15) A thih hlanah a farnu naute suak pekte a pom ta.\n(16) A thih hlanah a duhbik mi a rang fate thawn an tongaw ih a mangṭha.\n(17) A thih hlanah a ruak vuinak ih cemliam dingmi sumpai a hawl duh, a thih hnuah a nulepa in harsatnak an tong ding a siang lo. Samaria miṭha pawlin an bawm.\n(18) A duhdawt zetmi a ar a pom ta.\nKalaymyo Ah CNDF Pakhat An Kai


Zakzum lo pawl pawlkom: (Lehmi) - Hre Mang\nZakzum lo pawl pawlkom: (Lehmi)\nZakzum lo pawl pawlkom:\nKeimah cu “Zakzum lo pawl pawlkom” sungtel ka si.\nThihnak cu neh in a um zo. Rinleng ka lan zo.\nThuthluknak tuahfel zo asi. Keimah cu Zesu Khrih dungthlun ka si,\nDunglam ka zohsal lo ding, tthuktthun, nuam tete, dungtawlh, tartahak in ka um lo ding.\nKa dunglam cu runsuak mi asizo, a tu ka nun cu man nei zet asi, ka hmailam cu a him asi.\nNamtlak mi nun, palak nun, tumtahnak nei lo nun, khuk ngil zenzen nun, rawng nei lo mang, belhcawp peknak nun, nung satliah men men tumtahnak pawl cu ka theh zo.\nMi upatnak, lennak, dinhmuntha, cawisannak, mipi lawmnak le larnak pawl ka tul nawn lo. Atu ka nun cu ahmaika ah, zumnak hngohsan in, duhdawtnak ih tuarfainakin, thlacamnak ih sawmdawlnakin, huham cahnak in hnatuan si. Ka kekar cu bi-khiah-cia asi, rang zetin ka kar, ka hmuisel cu Vanram asi, ka lampi cu a bi, ka lamzin cu a har, ka rualpi cu malte an si, ka lamhmuhtu cu rinsan tlak, ka tumtah cu a fiang asi. Lei theih lo, cawhpolh theih lo, kham theih lo, lemsiah theih lo, phial theih lo, kir thei lo, tlai thei lo, celcek thei lo ka si.\nRai thawinak hmaiah ka tthai dah lo ding, raal hmaiah ka tthuktthun dah lo ding, raal pawl cabuai parah rem awknak ka tuah dah lo ding, lar awknak bualrawn ah mitthep kar hman ka ruat aw dah lo ding, mi naraan pawl lungbuainak lakah ka herkual fawn lo ding.\nZesu Khrih ih dungthlun ka si. Vanram thlen tiang ka feh ding, pekding ka neih nawn lo tiang ka pe ding, mi zapi ten an theih theh lai hlan lo ka sim ding, cutin A ra kir sal hlan lo ka tuan ding. Cutin Amai ta lakir dingin a rat tikah anhai lo ten zo ka si ti ihliah mei ding. Ka rawng cu a fiang zet ding.\nThuthangtha cu ka zahpi si lo ---- Romans 1:16\nHimi cangan tu hi zo asi ti an el aw rero:\nMi hrekkhat in zohman theih lo asi an ti, mi hrek in Dr. Bob Moorehead ih ngan mi asi an ti ih mihrek in Dr. Bob Morehead ngan mi asi thei lo ding an ti.


Police Pawl A Ko Ih A Ritheihsii A Ṭha Le Ṭha Lo A Test-Ter, An Kai – Meifar\nUS, Florida ih um mipa pakhat in March 11 zan ah 911 a phone ih, “Ka ritheihsii leimi hi a ṭha le ṭha lo in ra zohsak uh” a ti. An inn ah palik pawl an va thlen ih Thomas in a ritheihsii leimi cu arak hmuh.\nThomas in, “Zudawr ah mipa pakhat ta ritheihsii ka lei, asinan ka tham hnuah ziangtin hman ka um cuang lo. Ahlan khalah ritheihsii ka rak tham ṭheu ih tuiṭum ih ka leimi thawn a bangaw lo” a ti.\nPalik pawl hnenah ritheihsii lem a si ding, ritheihsii lem a zuar cu a ṭha lo tuk. Keimah vekin midang bum an tuarlonak dingah ka lo theihter a ti. Palik pawlin ritheihsii zuartu ih thuhla cu an sut ih a thei nawn lo, a hmin khal a thei lo ih pehtlaihnak zianghman a nei lo.\nPalik pawlin a ritheihsii leimi cu an zohdik ih ritheihsii ngai ti an thei. Curuangah ritheihsii kol thubuai orhter in Thomas cu an kai. An hruaisuah laiah a awmsung a nat thu a sim thei ruangah siizung ah an va fehpi hmaisa ih sibawi pawlin an zohdik, natnak zianghman a nei lo an ti hnuah thawnginn lamah an phur.


USA Thimnak Kongah Cun A Mak In A Mak Lawlaw! Trump Caah Lam A Um Tuk Rih! – Chin 11 News\nUSA Thimnak Kongah Cun A Mak In A Mak Lawlaw! Trump Caah Lam A Um Tuk Rih!\nFalam Caa in tialmi a si! Hakha ca zongin kan leh ko nain a tlamtling deuh lo sualah Original in tialmi zong kan van post than! Zei ca tiah Tutan Thimnak kongah cun Mahnak caa tha hi a har cang lai! Tutan thimnak ahcun theihtha tuk a si ti kan ruah caah Falam caa in tialmi ka van thlahnak hi a si.\nUS Election Update(3.12.20): Vawikhat cu rawngbawltupawl tokhawmnak ah ‘bawhlung’ thu an rel rero ti a si. Cutawkah bawhlung lam tui lemlo saya pakhat cun, “Rawngbawltu tokhawmih thlarau lam le rawngbawlnak thu rel loih bawhlung thu lawng lawng rel teh” tiin capoh thungaiin a ti. Cutikah an lakih pakhat cun, “Amah khal a titi va ngai uhla ‘vawk’ thu hokhaw a rel ding” a ti ve. An va thlun thup cu a vawk vulh mipawl rawl duhzia le ṭhan duhzia lawng lawng a rel ti a si. Rawngbawltupawl khal hin ziangmaw canah cun ar thu rel na, vawk thu rel na, bike thu rel na, thlaicin thu rel na, politik thu rel na tla a siaw zul a si hi.\nAmerica hi cu leitlun hruaitu a si tikah kan ngaihven cio hi a awm hrimhrim a si. Ahleice in America, EU le Nisuahnak Laili(Israel-Arabs) hi cu kan Bible ih can neta a rel mipawl hmunhma le cangtunu/cangtupa ding an si. America politik lephei cu politik men men si loin ‘thlarau lam doawknak’ tiin leitlun zumtu hruaitu tampi in an ruat. America politik le hrilawknak ih kan ngaidan hin kan thlarau nun le Pathian thu kan ret thupitdan cu a theih theih ding. Cuvekin Pathian thu duhtu Chinmi zumtupawl cun America ih zumtupawl thawn kutkaiawin thla kan cam hi kan ti ding a si. Pathian in hivekih bawrhhlawhnak thawn Biden nehnak coter a siang a si ahcun tumtah mi ṭhasawn a nei tinak a si ding.\nTunai ah Pennsylvenia, Arizona le Michigan ah cun ramkulh tlangsuakbu pawlin Trump ih sihni Giuliani le Jennis bakah thil dik lo hmutu tampiin an hmuh mi le theih mi an relsuak. Asinan Media tumpawl cun hi Hearing khal hi an suah duh lo. Fox News ah pahnih khat te cu a lang. Twiiter cun Pennsylvenia ih meeting kotu Senate hotu le Arizona ih vote nambar umdan relfiangtu cazin lam mithiam(data scientist) pawlih ID an phihsak hngal.\nPennsylvenia ah hin thilriphur mawṭaw mawngtu pahnihin an thil tawn mi an relsuah mi cu ngaihven a hlawh zet. New York ihsin Pennsylvenia ah ramri kanin mawṭaw tum pahnih khat rori vote an phurhter ti a si. Cuhleiah vote siarnak hall dunglam ihsin khuitawkih ta ti theih lo vote, box tampipi cawi luh a si ti a si.\nPennsylvenia (PA) case cu US Supreme Court ah putluh a si zo ih Court in a cohlan le cohlan lo a theih theih hrih lo. A cohlan cun Trump in cuih thubuai ah nehnak a co ding ti a zum theih mai. An cohlan lo a si ahcun tidan dang an hawl leh a ṭul ding. Danthiam Sen. Ted Cruz(TX) cun Supreme Court cu cohlang dingin a ngen.\nGeorgia hi hmin a milaw maw, vote diklo a um maw timi cekfel dingin Governor le Secretary of State cun rem an ti hrih lo. An pahnih in Republican an si nan Dem lam an ṭih ruangah a si. Tui hnu ih thubuai tuahsak an phang tla a si thei. Hmun hrekkhat an sialsalnak ah Dominion khawl a sia ti a si ih Judge cun cuih khawl cu tidanglam hrih lo dingin thu a pe.\nArizona khalah Governor Ducey cun, “Kan state ah cun vote diklo a um thei lo. Kan ramih vote pekdan dan nei ṭhabik kan si” a ti. Asinan Data Scientist cun Arizona ah vote 300000 hrawng cu a diklo a um ding a ti ve. Hi lo khal mi tampi in an hmuh le an theih mi an phuang(testify) ve.\nMichigan ah State Hluttaw in mizan khan vote diklo hmutupawl Hearing an nei. Mi tampi in an hmuh mi an phuang. Tu hi Trump ih sihnipawl tawnnak Hearing an nei rero lai. Mit rori thawn thil dik lo hmutu hi za tel an si.\nTrump cun Biden in a vote hmuh mi million 80 hi a dik thluh ti a langter thei lawngah White House ah a lut thei ding a ti. Biden hin million tampi neitu um lo vote a ngah zum cio a si. A san cu Obama hnakin midum umnak ah tampi a ngah bet hi zum a har zet. Maryland ih kan rual Phirivau Mang khalin, “Vawi hnih rori Ballot in kuat hnu cu mail-in-ballot hi ka zum thei lo” a rak ti dah. Swing State(zuamawk hleicenak) pawlah hin cahtu um loin Ballot million tel an kuatsuak ti a si.\nTrump ih a ngaidam mi Gen. Flynn (Trump thurawn upa hlun) cun Trump cu US Danhrampi hnawl sungih ralkap thuneihnak phuang dingin thurawn a pe. US President cu ralkap hotubik a si kan ti zo kha. Flynn hi diklo takih an tibuai ih thawng an thlak mi a si ruangah thil umdan a thei nasa. Attorney General William Barr cun, “Department Of Justice in hrilawknak danglamter thei khawp vote diklo kan hmu hrih lo” tiin AP thuthang a sim mi cu Media-pawlin diklo takin an lakawi lala. DOJ in zingzawi thluh zo ih vote diklo hmu lo vekin an rel. Asinan an hmu hrih lo ti a si sawn. FBI, CIA le DOJ hi 2016 hrilawk ihsin Dem lamṭang hruaitu hrekkhat cangvaihnak ruangah an hmin a se zet. Trump khalin vawi tampi a phawm. An thuphan report ruangah Russia Collusion tiin an buai nasa a si kha. A thuphan report ruangah Iraq tla an rak sîm fawn. Nainganzi tamapawl duhdan ih thuphan an report mi a tam zet.\n2016 ah FBI in Trump Campaign an rak thlingthla cu teh. Trump in a rel tikah Thuphan an tisak cece. Wikipwdia hmanah tuisun ni tiang thuphan tiin an ngan lai thotho. Asinan thudik a si ruangah Trump Campaign official Cater Page cun culaiih James Comney, Perter Strokz pawl telin FBI hotu 7 cu diklo taki an thlingthlak ruangah Dollar million 80 kuan dingin thubuai a tuahsak.\nThil an hmu bet deuhdeuh, thutheitu an pung deuhdeuh, phirit phawtu an suak rero thlang. Thil cu a danglam vivo ding. Court sang an thleng deuhdeuh. Trump Campaign Manager khalin, “A thupte ih kan hliakhlai tikah EV 400 hrawng ngah dingih kan ruah mi a si” a ti. Trump le Conservative lam cun January 20 ah cun Trump thotho in thutiam a lak an zum thu an rel rero lai. Liberal lam cun Biden a tling zo, Trump hrang lamzin a um lo an ti ve thung. Court thutluknak thlir cingin thlacam hrih a ṭul lai a si hi.


Nunnak Upat - Chinland Today Media\nJanuary 16, 2010 11:42 pm·0 comments\nTtih-umzet le lamdangzet ih in tuah ruangah, ka lo thangtthat. Na tuahmi hmuahhmuah hi mangbangza le khuaruahhar an si. Cumi cu ka thinlung zate in ka thei. – Saam 139:14\nDavid in Saam 139 sungah Pathian in a nu pum sungih a sersiam daan thu a ngan. A suah hlan ihsin David cu Pathian in a duhdawt.\nPathian in David cang dingmi mi pakhat ruang a zing ih a tumtah cia vekin mi pakhat a ra suahter. Himi Saam sungah David in theih duhnak a suahtertu sullam phun dang a sawhmi ttongfang a hmang. “Ka suah hlan ihsin i hmu zo. Ka hrangih na tuahmi kum le caan pawl cu, na cabu sungah khum cia an rak si zo, nikhat hman a thok hlan ihsin,” (Saam 139:16) tiah a ti.\nVancung a Pa ih duhdawtnak in David cu danglam in a sersiam. Thil thar tuah theitu Pathian ih thinlung le kut in a ra suak. Nang khal David a sersiam vekin sersiammi na si. Leitlun ih midang hmuahhmuah hnakin mi hleice na si.\nA suak zomi le nu pum sungih a umlaimi, mihiip thei zoh mawi nauhak pawl le thazaang a derdaimi putar le pitar pawl, milian le mifarah, mi hmuahmuah upat ding le lungawiter ding kan si. Mi hmuahhmuah cu Sersiamtu Pathian in danglam hleice in a tuah mi an si. David vekin, “Ttih-umzet le mangbangza ih tuah mi ka si ruangah ka lo thangtthat ding,” (Saam 139:14) ti ve cio uhsih!\nPathian ih a fimkhurmi ruangzing vekin,\nMangbangza ih sersiammi kan si;\nTaksa tthen zate in um lo cang lomi an si,\nFamkimzet in cuai an tlai cio.\nNunnak zate hi Pathian ih sersiammi an si ih A hmin an phur.


Surbung Tlang Thuthang - Chinland Today Media\nAugust 12, 2009 11:41 am·0 comments\nAung San Suu Kyi Hrem Nak Pe Sal\nTuisun ah Rangoon Court cun Aung San Suu Kyi cu thla 18 sung lengsuak theilo ih a mai umnak Inn sungih khumsal dingin thu tthen nak a tuahsak. Himi thu ah Burma ralkap dodal tu pawlcun hnakum ih Burma rampi hril awknak dingih Aung San Suu Kyi telthei lo dingih tuah an zuh ruangah hrawk hrol zetin Aung San Suu Kyi ih parah thuphan lamzin hawlsak in hremnak an pe a si tiah an sim.\nRelzo vekin Aung San Suu kyi hi a liamcia kum 20 ihsin kum 14 sungcu zalen lo zetih hrem a siih, Tui tum thla 18 sung hremnak an pekbet naksan cu America mi John Yettaw a Inn ih a luh ruangah a si. Hi America mi John Yettaw khahi kum 7 sung thawngtla dingih relsak a siih cumi sungah kum 4 cu hna harsa zet tuanter a si ding. Kum 64 mi Aung San Suu Kyi hi Court ih a thu a relcat sak veten a Inn ah hruaicih a siih, Suu Kyi hi kum 5 thawngthlak theih asi nan thla 18 lawng hremnak an pek naksan hi ramdang pawlih nawrnak leh sawisel nak ruangah zah an ngai deuh a si ding tiah zum a si.\nHimi laiah British Prime Minister, Gordon Brown cun Burma ram ralkap Cozah Court ih rorel nak in a thin a natter thu leh hi thu relnak ih a tawp nak an tuah dancu ningzah pi um zet a si a ti. A tirah cun Court in Suu Kyi hi kum 3 sung hna harsa zet ttuan ter a si ding tin a relsak ih , Asi nan cumi hnu minute 5 an colh sungah Burma ram Home Minister cu Court sungah lutin Burma ram bawibik General, Than Shwe ih thupek a siarsuak ih Aung San Suu Kyi cu thla 18 sung lengsuak theilo ih hrem ding tin an puang a si.\nGeneral, Than Shwe cun Aung San Suu Kyi cu ram hruaitu mi ropi Britain ramih si Burma ram zalen nakdingih theihtawkih raktuan tu Aung San ih fanu a si ruangah hremnak khal ti nepsak a si tiah a sim.\nHillary Clinton A Thin Heng\nAfrica ram dangdang tlawng rero laitu US Secretary Of State, Hillary Clinton cu Congo ram Kanshasa khua ih University tlawngta pawl thawi an kawmawk nakah tlawngta pakhatin ram dang thuhla ah a pasal Bill Clinton ih ngaihdan a sutih , Hillary Clinton cun a Pasal cu US Secretary Of State a silo thu leh a mahcu himi hnatuan tu a si thu in thinheng zetin a let.ih Hillary Clinton hi a thin a heng zet tiah an sim.\nHi thusut tu tlawngta pakhat cun China in Democratic Republic Congo hrangih Loan a pekmi thuhla ah Bill Clinton in ziangtin ngaihdan a nei tiah a suh mi a siih Hillary Clinton cun a Pasal ih ngaih dan leh thil timi theihpi thluh a tumlo thu in a let. Himi hnu ah khawmnak hruaitu in himi thusuh nakcu a titawp cih ih, Tlawngta dang pawlin US leh Europe pawlin Congo ram an rak uknak tukzo ruangah US in Ngaidam dil a tummmaw? tiih an suh nakcu Hillary Clinton cun a liamcia mi thil ih ngaidam dil a tumlo thu in a let ih, a ralai dingmi ih pehtlaih awknak tha leh thanso nak lamzin tha hawl tlang a duhthu in a let.\nBurma Ralkap In Kai\nAung San Suu Kyi Ih Thu Rel Sak\nBurma Ralkap Cozah In Siang sal Lo\nASEAN Member Ram In Burma Cozah Sawi Sel


NLD Nupa An That – Meifar\nNLD Nupa An That\nMandalay Region, Myingyan Township ih um nupa tuakhat cu National League for Democracy (NLD) member an si ih July 2 zan nazi 7;00 hrawng ah zo ti theih loin an innsung ah an kap that. Kum 50 mi innsangpa U Moe Hein cu an khua Myingyan ih NLD upa pakhat a si.\nJune 26 ah ralkap kaihruaimi pawlkom Pyu Saw Htee in U Moe Hein tei nupa telin Myingyan ih NLD member 38 ih hmin cazin an rak tarlang ih ralrinnak an pe.\nAn khuasung ih cozah zung, tlawnginn, siizung hnaṭuantu le cozah hnaṭuantu pawl tuahmawh an tong asilen NLD member 38 parah hremnak an pe ve ding thu an rak tarlang.\nU Moe Hein tei nupa cu an relh ringring lawk nan an relhnak ihsin an tlung hnu nikhat/nihnihnak ah that an tong. Mandalay Region, Myingyan Township ah ralkap pawl ih kaihruaimi Pyu Saw Htee pawlkom cu an cangvai nasa.\nPyu Saw Htee member pawl cu an tam zet ih ralkap innsang, fale le ralkap cozah dinpitu pawl an si. Ralkap in training an pe hnuah ralthuam an keng, Pyu Saw Htee pawlin tlawnginn le hmun dangdang ah bomb an puah ṭheu, asinan bomb puahtu ah mipi kilhimtu PDF pawl an zuarthlai thung.\nPDF pawlin tlawnginn le mi pangai umnak building tivek ah bomb an puah lo thu an phuang ve. June thla ah Myingyan ih dalan pakhat cu zo ti theih loin an that ruangah ralkap in an kaihmi NLD member ih fapa 2 an kap that ve.\nMizan Kalaymyo Meithal, Bomb Puak Awn Ruangah Chinmi Lungphu Cawl In A Thi\nFala Pawlin A Tualthat Thuhla Khal Ruat Nawn Loin A Hmelṭha Tuk An Rak Ti


Arakan National Party: Rakhine Ramkulh Ahcun Rakhine Party In Nehnak Kan Co Ding - The Chin Times\nArakan National Party (ANP) cun Rakhine miphun sinak a derthawm hlan lo hrilawknak ah nehnak co ding an ruahsan ih NLD cu a hleice ih an zuam ding thu ANP thusimtu in simnak a nei.\n“2020 hrilawknak tuah a si ahcun Rakhine miphun pawl ih miphun thinlung a hloh lo sung cu Rakhine ramkulh sungah Rakhine party in nehnak co ding ruahsan a si thu” ANP thusimtu Daw Aye Nuh Sein in a sim.\n2015 hrilawknak ah ANP cun ramkulh palai hmunram 35 ah hmun 22, miphun palai hmun 10, senpi palai hmun 12, Rakhine Affairs Minister (RAM) hmun 1, a zaten hmun 45 ah nehnak a rak co.\nANP cun Rakhine ramkulh hleiah Yangon, Irrawaddy, Chin ramkulh thlanglam Paletwa peng pawl ah zuamnak nei a si dingih, a hleice ih zuam dingmi cu NLD le AFP an si tiah Daw Aye Nuh Sein in a sim.\n“NLD cu rampi huap in an zuam ding sisi, atu acozah dintu party khal an si, Rakhine ramkulh khalah a zaten an zuam ding sisi, curuangah hi party cu kan zuam dingmi a si tiih kan sim lo cun ziang party saw kan zuam dingmi tiih kan va sim nawn ding” tiah ANP thusimtu Daw Aye Nuh Sein in a sim bet.\nRakhine ramkulh sungah ANP, ALD, AFP tiin ramkhel party 3 a um ih, ALD le AFP cu ANP ihsin suaktu le hnawh tongtu pawl ih dinmi party a si. 1990 hrilawknak ih nehnak cotu Rakhine National Democracy Party (RNDP) le Rakhine National Development Party (RNDP) cu 2015 hrilawknak tuah hlan deuhte ah Arakan National Party (ANP) tiin an rak kom aw.\nHrilawknak theh hnuah party sung hmuh thiam-awk lonak a suak ih ALD le AFP tin party thar an din. ANP chairman hlun Dr. Aye Maung cu ANP ihsin a suak ih AFP a din. 2018 lailak hrilawknak ah Yatitawng peng sung ihsin ANP a neh.\nAFP dinhmun in hrilawknak hrang timtuahnak zianghman an nei loih Insein thawnginn ih thawng an thlakmi party chairman Dr. Aye Maung thuron dingah an tawlrel thu central committee sungtel U Kyaw Lwin in simnak a nei.\nRalkap le AA karlak buainak hleiah Covid – 19 ruangih rikhiahmi a um hnuaihni ruangah campaign tuahnak lam harsatnak a um thei thu khal Rakhine party pawl cu an thla a phang zet.\nPrevious articleU Win Htein In Senior General Min Aung Hlaing Ih Thuhla A Sim Mi Cu NLD In Kan Theihpi Lo\nNext articleCNLD In Lairawn Ih CAM Cuhtu Ding Cu July 25 Ah An Nemhnget Ding


Zo so Hnaset? - Chinland Today Media\nJuly 22, 2009 7:34 am·0 comments\nBawipa cu nanmah ruuntu si dingah a ttawnttaituk lawmmam lo. Bomnak dil ih nan aunak aw thei lo tiangin a hna a set lo. Nan sualnak ruangah A lo thei lo a si sawn. Amah biak nan tum tikah Pathian thawn a lo tthentu cu nanmah ih sualnak a si. – Isaiah 59:1-2\n– Saam 31-32\n– Tirhthlah 23:16-35\nPakhat pa in siibawi hnenah a nupi a hna a set a si ding ti thu a sim. Siibawi pa cun hniksak ding daan a sim. Cupa cu inn ah a tlung. Saangka leng ihsin an nu cu a vun ko ih, “Zaanriah a cu zo maw?” ti’n a sut tikah sonkirmi zianghman a thei lo. Innsung a vung lut ih a sut saal tik khalah cuti thotho. A vei thumnak cu a dungte ah dingin a sut ih a theihmi cu: “A vei thumnak hrangah, aw.” asilole “Aw ka lo tinak vei thum a si zo,” timi a si. Zo sawn si hnaset?\nIsrael mi pawl cun, harsatnak an ton tikah Pathian kha hnaset ah an ruat ttheu. An hnenah raalrinnak pe dingin thlahmi asinan profet Isaiah ih thusimmi cu hnaset pawl hnenah a thleng. Khawthim sungih a um mi pawl hnenah tleunak petu ding le sualnak thawnginn sung ihsin luatter dingih thlahmi an si nan (42:7), “A duhnak vekin an nung thei lo, a thupekmi vekin an thlun thei lo” (c. 24).\nZiangruangah Pathian in hnaset a tun hngai ttheu? “Bawipa cu nanmah ruuntu si dingah a ttawnttaituk lawmmam lo. Bomnak dil ih nan aumi thei lo tiangin a hna a set lo. Nan sualnak ruangah a lo thei lo a si sawn” (Isaiah 59:1-2). Kan thlacam in leh lonak san cu kan sualnak in a hna a setter ruangah a si sawn. Raalring te’n cek aw uhsi! Pathian cu a hna a set lo.\nRuntu le kan thinlung karlak ah zianghman dawntu a um lo,\nZianghman si lo hih leitlun tuahnak sual;\nSualnomnak hmuahhmuah ka hlon ttheh zo,\nJesuh cu ka taa, kan lakah thil dang zianghman a um lo.\nPathian cu thinlung ih A Thu ngaitu hnenah a ttong suak.


Nun Lungawinak Khuiah A Um? - Chinland Today Media\nSeptember 13, 2016 1:32 am·0 comments\nNunau mawi zet le neinung zet pakhat a rak um. Hnipuan tthattha in a thuam aw, ceiawknak tthattha a hmang thei. Asinan a nun cu a kawlawng riahriah ih, sullam nei lo vekih a theih thu thinlunglam sibawi hnenah a sim.\nCuruangah sibawi cun thuron petu hnenah a fehter. Cu nu khal cu lungawinak hawl ding in thuron petu hnenah a va feh.\nNunau in a nun umtudan a sim thluh tikah thuron petu cun an zung thenfaitu a ko. Cule, nunau hnen ahcun, “Zung thenfaitu Mary hi ziangtin lungawinak a hawl hmu timi ka sut ding ih, rak ngai aw,” tiah a sim.\nCuruangah zung thenfaitu pitar Mary cu tohkham ah a ra to ih a thuhla cu hitin a rel:\n“Ka pasal in sikserh nat in i thihsan ih, cumi hnu thla thum ah ka fapa neihsun cu mawttaw in a pah that. Zohman tlaihsan ding ka nei lo ih, neih mi khal zianghman ka nei lo. Ka itthat thei lo, rawl tla ka ei thei lo. Mithmai pante’n zohman ka zoh thei lo ih, keimah le keimah thahawk ding tiang hman ka rak ruat.\nAsinan, vei khat cu, siimlam ah ka hnattuannak ihsi ka tlun tikah zawhte fatakte pakhat in i thlun. Ziangtin simaw cumi zawhte cu ka zang a fak. Inn lenglam cu a daih tuk ruangah, zawhte cu inn sung ah ka lutter. Kheng ah cawhnawi mallai ka thletsak ih, zawhte cun a kheng tiang fai ko in a liak thluh. Cu thluh ah a hung miau ih, ka ke ah a taksa a ra tat. Cutikah, thla tampi sung ah a vei khatnak ka hung hni siamsi thei.\nCu thluh ah thu ka vun ruat peh. Zawhte fatakte bom men hman in i hniter thei a si ahcun, minung hrangih thil pakhatkhat ka tuah ahcun ka lung a awiter thei ding, timi ka ruatsuak.\nCuruangah a thaizing ah sang ka rawh ih, ihkhun ih bokbek ka venghnen mina ka va pe.\nNi tinte’n mi pakhatkhat hrangah a ttha mi pakhatkhat tuahsak ka zuam. An lungawi lai ka hmuh mi in ka lung a awiter zet.\nTuini ahcun, kei hnakih itthat thaw le rawl-ei kaa-thaw ka thei nawn lo. Midang hnenih lungawinak peksuahnak thawngin keimai lungawinak ka hawl hmu zo.”\nCumi a theih tikah nunau neinung cu a ttap. Sumpai ih a lei thei mi hmuahhmuah cu a rak nei nan, sumpai ih a lei thei lo mi pawl a rak sungral rero ti a thei.\nHringnun ih mawinak cu, ziangtluk na lung a awi, timi ah si lo in, nangmai ruangah midang pawl ziangtluk in an lung a awi, timi sawn ah a tthum aw.\nHram: The Living Treasure ih “Happiness.”


A Sumpai Laklutnak Hi A Danglam Zet, Tlangval Rinum Le Rinum Lo A Hniksak Ih Hlawh A Nei – Meifar\nSpain ram ih um model Carolina ih sumpai laklutnak cu a danglam zet. Midang tlangval pawl an rinum le um lo hniksaktu a si. Fala pawlin a hnenah sumpai an pe ih an tlangval cu an hniksakter.\nA bum thei asilen sumpai cu a ngah, a bum thei lo asilen sumpai cu an fala pawl hnenah a pe kirsal ṭheu. Tlangval pakhat a hniksaknak ah £1,400 ($2,000) zat a ngen. Carolina in, “An fala pawlin an tlangval rinum le um lo an theih duh ruangah hniksak dingin in fial, an tlangval ih phone number le Instagram pawl in pe ih ka vun bia hmaisa.\nṬhaten kan biakawk rero hnuah an thinlung hip dingin ṭongkam phunphun ka hmang. Ihum zetzet ṭongkam ka hman ih tongaw dingin kan reltlang thei asilen ka hniksaknak ah nehnak ka co tinak a si” a ti. Tlangval a biak pawl thawn a tak ah an tongaw lo, a thupten tongaw dingin an reltlang thei cun a hlawhtling tinak a si ih sumpai a ngah.\nAn rak duh lo asilen sumpai cu fala pawl hnenah a pe kirsal. Mipa cu bum an rak awl deuh a si men ding, Himi a hnaṭuannak ihsin sumpai £7,400 ($10,000) a ngah zo ih sumpai pawl cu a taksa tuahmawinak ah a hmang.


Leitlun Milian Bik Hril Nak - Chinland Today Media\nMarch 13, 2010 10:59 am·1 comment\nForbest Magazine in leitlun ih milian bikpawl a zinzoi nak netabik a tarlang nakah Mexico rammi Carlos Slim cu leitlunih milian bik ah a tarlangih, kum 1994 ihsi leitlun milian bikih rak tarlang ringring mi Bill Gates cu Carlos Slim hin a hunlan a si. Tu ah cun Bill Gates cu a pahnih nakah a cang.\nNikum ih leitlun sumpai dinhmun a tlaksiat ruangah, kum hmaisa hnakih leitlunih milian dollar Billion 1 neiban minung hi 332 in an tla niamih, nikum ah khan leitlun ah paisa dollar Billion 1 neiban hi minung 793 an umih, Asinan tuikum ah cun paisa dollar Billion 1 nei hi minung 1,011 an umban zo.\nHi leitlun milian bikih an hrilsuak mi Carlos Slim ih thupuangtu Arturo Elias cun leitlun milian bikih a pu an hrilcu lungawi um a tithu a simih, himi in a sumdawn nak ah tampi a bawm ding a si a ti. Leitlun milian ih an hrilsuak mi pawlhi a tambik cu US New York ih um an siih, Russia ram khawpi Mosco ah minung 50 an umih London ah 32 an um.\nForbes Magazine in leitlun milian 10 a hrilsuak mi leh an sumpai neihzat leh an ram an hna ttuan mipawl cu a hnuai lamvek in a tarlang.\n1. Carlos Slim (Mexico) $ 53.5 Billion ( Telecom)\n2. Bill Gates (USA ) $ 53.3 Billion (Microsoff )\n3. Warren Buffett(USA) $ 47 Billion ( Investment)\n4. Mukest Ambania (India)$ 29 Billion (Petrochemicals.Oil and Gas)\n5. Lakshmi Mittal (India) $ 28.7 Billion ( Steel)\n6. Lawrence Ellison (USA) $28 Billion (Oracle)\n7 Bernard Arnauht ( France) $ 27.5 Billion (Luxury Goods)\n8. Eike Batista ( Brazil) $ 27 Billion (Mining Oil)\n9. Amoncio Ortega ( Spain) $ 25 Billion ( Fashion retail)\n10. Karl Albrecht ( German) $ 23.5 Billion ( Super market)\nHi pawlhi leitlun milian pawlih hmin leh an sumpai neihzat, an umnak ram leh an hnattuan mipawl Forbes Magazine in a tarlang mipawl an si.\nBurma ralkap Cozah in kum 2003 May ni 30 ih a kharsak zomi Aung San Suu Kyi ih hruaimi National League for Democracy (NLD) Regional Branch Office cu Burma ralkap coza in on a siansal thu NLD Party thupaungtu Nyan Win in mizan sunah a sim. Nyan Win cun tuikar tlawngkai ni 3 ihsi khan ramsung hmun dangdangah NLD Branch Office hi 100 hrawng on a sizo tiah a sim.\nNLD Party thupaungtu Nyan Win cun Burma ralkap Cozah in hrilawk nakih tel dingah NLD Party hi induh in kan theiih, Asinan NLD Party cun hrilawk nakah ziangvek in kantel dingih ziangti vekin kan fehding timi thu tluknak kan rel hrihlo ih, Aung San Suu Kyi leh Party hotu dang pawl thawn reltlang khawm a ttul ding a ti.\nTheihcia zo vekin Burma rampi hrilawk nakah Ralkap Cozah in dan a tuah mivek a si ah cun Aung San Suu Kyi leh Opposition Party hotu Politician hlun tampi cu hi Burma ram hrilawk nakah an tel theilo dingih ruah a si.\nTulai Kan Leitlun Ih Milianbik Carlos Slim Helú\non March 13, 2010 at 3:31 pm\nnan neih nan hman cawk lo lai-ah,…\naw,… mi farah pawl,\nziangso ka ei ding an ti, …\nhnmm,… leitlun, leitlun,…


Discipleship 101 - Chinland Today Media\nOctober 1, 2010 12:26 am·0 comments\nDungthluntu Sinak Zirnak Pakhat\nMinung hleihnih a hril ih ‘Tirhthlah pawl,’ tiah a ko. “Ka hnenih um dingah ka lo hril. Cule thusim dingah ka lo thlah ding.” – Marka 3:14\nThilrem thiam ka si lo ruangah thilrem thiamzet ka rualpa cu kan innsang thilri rem dingah ka ko. A ra ih thilrem dingmi pawl cazin ka pek. Asinan nangmah te’n na rem a ttul ding i ti tikah ka khuaruah a harzet. Amah in ziangti’n tuah ding ti i hmuh, a tuah daan i sim ih ka kiang tein i umpi. I sim vekin ka tuah ih a siatmi ttha te’n ka rem suak thei. Hivek in zohtthim ding i hmuhmi cu Jesuh in a kawh hmaisabik mi a dungthluntu pawl hnenih a tuahmi thawn a bang awzet.\nJesuh in Amah thlun dingih a kawh hngai tikah A hnenih um ding le a thuthangttha, vancung uknak thu zirh dingah a duh hngai (Marka 1:14, 39; 6:12). Hmaisabik ah Jesuh hruainak tangah um a ttul. Amai’ ttongkam zir ding, Ca Thianghlim thuthup simfiang ding le Amai’ nun daan cawng dingah a si. Cuhnu ah a sim vekih sim ding le a tuah vekih tuah dingah a thlah hngai (Mark 3:14-15). Himi ttuanvo an ttuan tikah Jesuh rinsan ih um ding an si.\nTuni khal ah Jesuh in Amah thluntu pawl cu a har lomi, asinain hmual a neimi, a dungthlun sinak ih zirnak nei dingah in ko rerolai – Amah hnenah um in, a zirhmi vekih thlun ding le a nun daan vekih nung ding kan si. Tuni Jesuh dungthluntu na sinak ah Amah rinsan ih nungtu na si maw? – Marvin Williams\nAw, Nangmah bang dingah, Aw Nangmah bang dingah,\nTlentu duhnung, Nangmah bangin thiang thei ning;\nNa mawinak le Na famkimnak thawn ra,\nKa thinlung sungah Na sinak khencih hram. – Chisholm\nDungthluntu sinak cu pehtlaihnak le tontehnak a si.


Mihlo Update : Kawl te in An hmu nan, zo a si ti an theilo ruangah An zoh liam men | Falam Online Media\nMihlo Update : Kawl te in An hmu nan, zo a si ti an theilo ruangah An zoh liam men\nFalam, Pathangkhan tangtazin ih um Pa Lal Thawm Lian (kum 38) cu an tuamhlawmank Mandalay siizung ihsin August 7, 2020 zaanlam nazi 3 hrawng ah a hlo ih, a hloh hnu nikhat rei ah Mandalay khuasung ah voikhat an hmu nan theihthiamawlonak ruangah an sim theiaw manlo.\nPa Thawm cu bahkhawnnak ruangah a Lu, a Ke a khawngaw hlei ah a el ruh a pelh. A Lu khawng nadeuh ruangah nikhua thei loin a um lawk ih a thluak lam a thamban sipangah ti`n Falam in Hakha, Hakha in Mandalay sizung ah an kuatsawng.\nLu lam khawngaw ti cu mumal neiloin a um ih a sung le pawl in an kil ringring nan August 7 ni ah ka zuun ka thawh duh a tiih an hmulo sungah a tlansuak.\nAn theih veten palik zung le FBC Mandalay hnen ah thuthannak an nei cih ih mihlo hawlnak caphek rialsuak in an hawl thok. Mandalay um rinsantlak Chin mi tamzet khalin an buaipi ih social media lam khalah a hlo thu an tarlang.\nAhlo hnu nikhat rei ah Kawl innsang pakhat in an inn kiangah an hmu nan, zo a si ti an theilo ruangah an rak zoh liam men. Cuhnuah mihlo hawlnak ca an hmusuak ih a hawltu pawl hnen ah an sim thei lohli. Ṭuanvo neitu pawl in an hmunak kiangkap ah an va hawl nan a rak um nawn lo.\nMizoram ih um Pa Thawm unau pakhat cun, “theihtawk suah in unau sungkhat le Mandalay um rinsantlak Chin mi pawl in an hawl nasa nan an hmu thei hrih lo. Zarhte ni ah Kawl innsang pakhat in an inn kiangah an hmu nan zo a si ti an theilo ruangah an rak zoh liam men. Lehhnu ah mihlo hawlnak Ca an hmu hnu lawng ah a mah a si ti an theiih caphek par ih phone number ah an biak cih nan, an hmu nak kiangkap ih an va hawl ahcun a rak um nawn lo.”\n“A Lu le Ke a khawngaw tlun ah a el ruh a pelh ih thir thawn kai cawp mi a si. Cuti cingin a vaksuak thei thotho mi cu doctor pawl khal an mangbang zet” a ti.\nPa Thawm cu innsang fanau nei a siih, tukhalah, an hawl rero ih an hmuh theizang dingin le a dam lohli theinak dingin thlacamnak thawn bawmcio uhsi.\nA hmutu kan um pang a si le himi phone number (09258881844 09-402550209) ah simthei dingin zangfah kan lo dil a si.\n← Finland ram ah cu Hitin an rannung an Hum\nMegha Ṭap AwThawm cun India mitthli a tla ter →\nA Mipi le Chinram hum in CNF/A a cangvai tum thlang\nThantlang khuasung ah inn 10 luan a kang\nSeptember 18, 2021 September 21, 2021 Ni Hnem Sung 0\nKawl pawl lakih Chinmi hminṭhatertu Salai Benjamin TC Thang in mual in liam san\nMay 1, 2021 May 1, 2021 Ni Hnem Sung 0


LEITLUN RALPI VOITHUM NAK - Hre Mang\nWELCOME TO MY PAGE > LEITLUN KHAAWMUAL CUAN IN > \nLEITLUN RALPI VOITHUM NAK\nLeitlun Ralpi Vawithumnak\nLeitlun thuanthu zoh tikah zohcio khalin leitlun ralpi vawikhatnak le vawihnih kha theihsal ringring asi vekin mi tampi thuruat thiam pawlin leitlun ralpi vawithumnak ziangtin ziangtikah a suak ding ti mi thu hi an ruat in an sim theu. Cun khatlamah Khristian sakhuanak lam thiamsangfilawr pawl khalin leitlun ralpi vawithumnak a suak tik ahcun Zesu a voihnihnak a ratsalnak can thawn a nang/tong aw ding ti ah mi tamsawn ruahnak tamsawn pawl cu khaikhawm theih asi lala. San thuanthu kan zoh asile Creek Empire, Roman Empire , British Empire-ni thla dah lo ramkulh an rak ti rero mi khal an cau in tawpnak ni an rak nei theu. Atufang leitlun, Thup-ral (Cold War) cem hnu ah, USA hi leitlun pumhuap a cakbik umsun dinhmun ah a ding ih mi hrekhat cun American Impire ti ah an ko, leitlun hmunkip ah America in thu-nun thei mi ram tampi a nei. Cu rualrual in America dodalnak leitlun ramtin ah a karhzai sinsin. A tutiangah leitlun fimthiamnak in a hmuhsuak mi hriamhrei tihnung bik, Nuclear hriamhrei khal leitlun rampi le ramlian kut sung lawngah si nawn loin North Korea ram farah le ram fate hmanin Nuclear bomb a puahsin (test) tikah leitlun ralpi vawithumnak a suah tik ahcun hmakhat te ah leitlun ram tampi cu, leitlun pumpi deuh thaw siatsuah thei khawp ralthuam hi milai kut ah a um zo asi ti cu zapi theih asi fawn. Tulaifang leitlun pumpi dinhmun le pehtlaih awknak parah hngat aw in, ziangtin ziangvek in leitlun ralpi vawithumnak a suak thei timi zoh thlang hnik uhsi.\nLeitlun rampi pawl pehtlaih awk dan:\nLeitlun ralpi vawihnihnak a cem hnu lamah German le Japan pawl cu ralsun ruangah leiba ticawk lo thawn an umih a tu tiang leitlun rampi pawl pehtlaih awknakah luban an si thei nawn lo. Japan pawl hi fimthiamnak le pursum leilawnnak lamah an thangso tuk ih leitlun ah a lubik lam dinhmun an thleng zo nan ralthuam lam ahcun leitlun ralthuam zuam awknak lamah an tel nawn lo. Leitlun ralpi vawihnih nakah USA in Japan khawlipi Hiroshima le Nagasaki cu Atomb bomb hmangin a siatuah sak ih leitlun ralpi vawihnihnak ah namen lo sunnak an tong ruangah Japan mipi pawl in an ram kumpi leitlun ralthuam zuam awknakah tel nawn lo ding dan an tuah ih a tutiang America in humhimnak (security) a laksak ringring lai. Cuvek thotho in German ram khal leitlun rampi cang dinhmun coban nawn loin ram fate pakhat dinhmunah a tutiang a cangta.\nRalpi vawihnihnak a cem hnu lamah Soviet Union le USA cu leitlun ah ralthuam tha, Nuclear bomb nei veve, rampi veve an si ih lamtang nei veve in tikcu ziangmawzat (1980s) tiang cu Democracy lam tang le communist lamtang tiah a Thupte-ral (cold war) nasa ten an do aw ih an eltai aw ringring. NATO ( USA lamtang) le Warsaw ( Russia lamtang) tiah thenhnih an then aw aw ih dodal aw ringring le pel aw ringring in kum ziangmawzat leitlun kawvel cu a rak liam. Asinan communist uk awknak lam, Soviet Union le a lamtang pawl cun pursum leilawnnak lam ah Democracy uknak (USA lamtang) duhtu pawl cu an zuam thei nawn lo tikah le Soviet Union pi cu a phel darh theh tikah Russia pawl cu dung an sip ih a Thup-ral (Cold war) cu a tawpta. Cutikah USA hin leitlun ramkip ah milai thunun thei mi nei in democracy uk awknak lam hawi in dungtlun tampi a nei. A Thup-ral do awk lai le Societ Union a that lai ih Russia kuthnuai ih um ramthen pawl khal a tu ahcun mahte uk aw aw in USA lamtang ah an cang sawn riangri ih an mipi in Democracy uk awknak an duhsawn tikah siseh ram hmasawn ter dingin sumpai an tul ruangah siseh USA in nasa ten a bawm hai ih lamtang ah a tuah.\nCuvek thotho in USA in leitlun hmun tinah milai lamtang a nei vivo. Asia ramah, Japan , Philippine, Taiwan , tvp., Middle East ramah Saudi Arabia , Turkey , Isreal , Kuwait , tvp., milai nei in ralkap le ralthuam thatha thawn a umcilh hai. Cutik ah mi tampi, USA duh lo tu pawl cun leitlun ram pehtlaih awknak ah USA in a thunun mi duh loin an dodal zet. Cumi lakah Muslim hratkhawkheng pawl hi a luar bik an si. Cui hleiah Rusia le China pawl khal hin USA cu langhngan in an do lo nan pursum leilawn thu ah siseh leitlun peh tlaih awknak thu ah siseh USA dodal tu pawl cu an rualpi tha an rak si. Thimnakah, USA duh lo zet t Iran, Cuba, Syria, Venezuela, North Korea, ti pawl cu Russia lole China ih rualpi tha an rak si riangri theu. Cutin leitlun a Thup-ral (Cold war) a cem hnu ah USA in leitlun hmun tinah lamtang tampi ram a nei vivo ih khatlamah Russia le China khal in lamtang rualpi ta ram tampi an nei veve.\nLeitlun ralthuam le pursum leilawnnak\nRalthuam lam kan zoh asile, a tlunah sim zo bangin, nuclear bomb nei tu ram pawl hi USA, Russia, Britain, French, China (United Nations ih Veto power nei, permanent member pawl), le India, Pakistan, le nuclear bomb a nei tiah ruat mi Israel pawl tla an si. Cun a tu nai te ah North Korea in nuclear bomb a puahsin (test) tikah Nuclear ralthuam cu leitlun rampi pawl kutsung lawngah sinawn loin ram fate khalin an nei tlang tiah sim theih asi zik te tlang. US le leitun ramdang pawl in North Korea cu nuclear bomb nei lo dingin nasa ten an zuam rero lai na’n ziang a bang ding ti cu sim theih asi hrih lo. Curuangah leitlun ralpi vawithumnak, rampi zate telin, kap awk a um asile leilungpi cu sawprawp seksek in bomb in a siatsuah thei ding khawp ralthuam thatha milai kutah a um zo tinak asi. Ralthuam hrangah sumpai hmanmi le ralthuam neih mi lam zoh asile USA cu leitlun ah ramdang pakhat hman tahthim ding um rual loin a cak lai thotho cu asi. Cui hleiah leitlun ramtin ah ralkap le hriam hrei a ret cia theh tikah kap awk ding sisehla a tu ih USA ralkap pawl umnak ciar ihsin leitlun pumpuluk an kap ban theh. Asia ramah, Japan, Philippine, Thailand, Taiwan, tvp, Middle East ramah, Turkey, Saudi Arabia, Israel ram, pawl ah siseh leitlun hmun dangdangah US in ralkap le ralthuam a ret tikah leitlun pumpuluk in a ral thuam thatha thawn a kap ban theh. USA in ralthuam le ralkap thatha a nei ko nan ramdang ihsin ral pawlin bomb an kap suakmi missile pawl kham thei dingin missile defense system hi a pitlin ngaingai thei hrih lonan missile tampi pawl cu anti-missile in a kap thei theh ih ziangmawcin cu a thla a muang hrih ko.\nLeitlun pursum leilaw le sumdawnnak hin leitlun ram pawl pehtlaih awknak ah lai tampi a rel. Leitlun pursum leilawnnak le sumdawnnak ah cuh awk bikmi pahnih cu market le bungrua hraw ( raw material) pawl an si. Market (anmai ramsung suak zuar nak dinghmun) hi thahrum hmang in cuh-awk sinawn loin democracy ram pawl ahcun ram mipi pawl duhdan vekin le duhthlan vekin an duh mimi lei theinak an neih ruangah ralpi vawithumnak suahpi ding khawpin cuh awknak a suah pi ding a zum um hrih lo. Cun khatlamah bungrua hraw cuh awknak in rampi pehtlaih awknak hi a tuah tha in a tuah sia nan bungrua cuh-awk ruang khalah leitlun ralpi pathumnak a suah phah ding hi a zum um hrih lo. Asinan bungrua lei le zawrh awknak ruangih rampi pehtlaih awknak pawl hin ralpi vawithum a suak asile lamtang a tuah phah ding a zum um. Thuthimnakah, Leitlun ramthangso pawl hrangah Zenan (Gasoline) hi hman lotheihlo in atul mi asi ih mah te tohdelh aw lo ram, USA, China, tivek pawl hin Zenan duhruangah ramdang an nawr le kap phah can khal a thleng leh thei. Middle East ram USA in a puaipi nak bik khal Zenan a um ruang thu hi a thupi bik pakhat asi ve. Cun, Iran ram hi China in Zenan a lei tambik nak pakhat asi ve tikah China le Iran ram pehtlaih awknak khal Zenan lei awknak ruangah asi. Cutikah Iran ram parah siatnak khawp tuah ding thu thleng pang sehla China in a Zenan duh mi a lei ngah lo ding hnakin hum thei tawk a hum tul can tla a thleng leh thei mi asi.\nRuahnak kalhki aw mi le mi sosang pawl (Ideological conflict and terrorism)\nA Thup-ral (Cold war) lai ahcun communist le democracy ram kaihhruai awk dan pahnih, ruahnak sual aw mi a rak si. A tu sanah communist le democracy ti si nawn loin USA in a tih sawn mi cu Biaknak lam sosang, Muslim hratkhawkheng pawl asi. Sept. 11, 2001 ah New York ih um World Trade Tower an siatsuah hnu lamah leitlun pumpuluk ih Muslim hratkhawkheng pawl lungput le thiltum cu leitlun pum theih asi zo ih Afghanistan le Iraq ram ral do awknak ihsin a karhzai sinsin mi American huatnak le demoracy, western nuntuzia huatnak pawl a karhzai sinsin tikah himi mi-sosang pawl cangvaihnak hin leitlun ralpi pathumnak a suahpi thei pei maw tiah mi tampi in an ruat. Ramhnuai maw hmun thup, kawm le ker ah a relh mi, Osama bin Laden le a ho pawl, Al Qaeda pawl lawng si loin Lebanon ramih Hezbollah , Palestine ramih Hamaz, pawl siseh hmundang ramdang ih Muslim hratkhawkheng pawl hi pehtlaih awknak an nei theh lawng si loin kumpi kai tu Muslim ram hotu pawl hin sumpai le hriamhrei thawn an bawm lo hmanah zumnak (ideologically) in tha an pek tikah pehzawmnak an neih mi pawl hin hmailamah siatnak tumpi an tleng thei ding tiah mi tampi in an ruat. Syria le Iran hin USA le Israel cu siatsuah tlak hrimrhim siin thu hla an puan zarh hlei ah Iran president pa cun 2005 ah siseh 2006 Oct 20, 2006 ah siseh a thusimnak ah Israel cu siatsuah rori dingin thu a tiam awk tikah Muslim sosang pawl hin hmailamah siatnak ziangmawzat cu an thlen ding tiah mi tampi in an ruat. Cui hlei ah Iran le North Korea pawl in nuclear ralthuam tuahdan pawl (technology) an thei tikah mi sosang (terrorist) pawl kutah an pek pang asile siatsuah thei le tihnung hriamhrei pawl kha misosang pawl kut a thleng sual asi ahcun ruah lopi’n leitlun rampi in siatnak nasa te tawn thei mi a nei ringring ah a cang. Ziangah tile ram a thangso sinsin tikah humhim awknak ralthuam a sak sinsin rualrual in siatsuahnak fate in siatnak nasatuk a thlen thei nak lamzin a um lala.\nMuslim sosang pawl ruahnak thuhramah a thum aw mi cu; 1) Western nuntuzia le democracy uk awknak ih mimal zalennak (tawka hur pawl tiang zalen zetin khawsungah um ternak, nupi palsa then awknak, neih aw loin nu le pe pawl awknak, tvp) hi Muslim biaknak sakhua kalh, le satan hman rua asi ti ah an hmuh ruangah an biaknak thuhram ah hngat aw in Western nuntu in a nungtu pawl, Muslim biaknak a thlun lo tu pawl thah le siatsuah cu vanram ah laksawng tumpi ngahnak asi; 2) Israel (Zionism) hi Islam sakhua nak le Arab miphun pawl ral an si ih Israel ih ram an nei lo, curuangah Israel siatsuah le an minung pawl thah cu sual asi loih vanramah laksawng tampi ngah nak sawn asi; 3) Jerusalem cu Muslim khawpi asi ih Muslim pathian in nikhatkhatah amah be tu pawl (Muslim) pawl kut ah a pek leh ding; 4) Muslim biaknak le Arab miphun pawl ral cu ziangvek hriamhrei hmang in siseh ziangvek cangvaihnak thawn khal in siseh siatsuah a thiangih an pathian duh mi asi; 4) Islam sakhuanak leitlunah a karhzai thei nak ding hrangah ziangvek hmanrua khal hman a thiang; 5) Arab ram hrimhrim ah USA ralkap pawl um ter hrimhrim lo ding. Arab ram ah USA ralkap, Muslim sakhua zum lo ti pawl an ummi hi an miphun le pathian mualpho ter tu a si. Curuangah hivek ruahnak le zumnak thuhram pawl hin Muslim mi tampi thinlung a ciahneh ih thihngam in bomb tawmpi mai taksa parah tawntem aw tahratin mi siatsuah kha pawi tinak an nei lo. Curuangah hi pawl kutsungah bomb tha lo, siatsuah thei tu bomb tha lolo a thleng pang asile tih a nung sinsin.\nCutin, Iran, Syria, le Arab ram pawl (Arab ram pathum Igypt, Jordan le UAE siar lo) cun Israel hi a tutiang a zalen mi ram pakhat ah an pawm hrih lo ih Isreal siatsuah tahratin Jeruslem cu Mulsim khawpi pakhat ah tuah dingin le a zelenmi Palestine ram din dingin thla an cam in an tim lam rero lai tikah Middle East ihsin a suakmi buainak hin leitlun ralpi vawithumnak tiang a thlen leh thei ding tiah ruahsanak an nei. Middle East ah Arab ram kulhluaihnih a um ih an ram pawl hi leitlun ralpi vawihnih hnu lamah Britian, French, le a hlan ah a rak uk tu pawlin ramri an rin sak mi pawl ansi. An ram a fate nan leitlun zenan suah tamnak bik asi. Middle East ram pawl ihsin a suak mi zenan tel loin a tufang leitlun in a tulmi zenan hi khui tawk ram ihsi hman in khawpkham ngah theih lo asi tikah Middle East ram pawl hi an thupit zualnak asi. Cutin asilai ah Israel cu USA in amai milai rori ah ruatin sumpai le hriamhrei thawn siseh leitlun politics ah siseh a humhim in a bawm ringring ruangah Middle East muslim ram sosang pawl cun USA cu Isreal thawn pumkhatin an hmu fawn. Cun khatlamah Iran in nuclear khawl tumpi thawn Uranium a tuah rero tikah leitlun ram tampi in Iran hin Nuclear bomb a tuah tum asi tiah an zum ih Iran in Nuclear bomb a nei asile Israel a siatsuah duh ding ti anzum fawn tikah Israel le leitlun ram tampi cun Iran cu Nuclear bomb nei lo dingin kham an tum rero lai fang asi.\nLeitlun pawlkom: United Nation Organization (UNO)\nUN hin leitlun ralpi vawithumnak suak lo dingin a kham thei ding maw ti ah thusutnak a um theu. A sannak tawi bik cu a kham thei lo ding, ti asi. Ziangruangah? UN hi mah te duhthlannak in pehzawm aw mi pawlkom pakhat asi ih UN in thuthluknak a neihmi parah lotheih loin thlun tul mi UN Security Council thu thluk mi le General Assembly ih thuthluknak tuah mi, zapi in lotheihlo in thlun tul lo mi tiah then asi. A tufang UNSC ih veto power nei, China, USA, Russia, Britain, le French pawl hi a kumkhua in lungrual thei ringring hai sehla leilungpi cu a dam sau deuh tla asi thei. Veto power nei pawl ram lakah Rusia le China hi pehtlaih awknak thuk sinsin an neih vivo tikah Russia le Chin hin USA duh mi hi tampi an kham thei vivo lai ding. Cun Russia le China hin Iran ram le USA dodal tu ram pawl an thunun thei vivo in in an rualpi that vivo in a lang fawn tikah Russia, China, Iran le ramdang fatete pawl tang khawm cun USA le a lamtang pawl dokalh thei dingin pawl an cak zet an si lai thei lala. Asinan leitlun ralpi vawithumnak ah rampi, Chin, Russia, le USA pawl do awknak ihsin thawk loin ram fate, Iran, Israel, N Korea pawl ihsin a thawk lole, Terrorist pawl ih tuahnak ihsin a pehkang aw vivo mi leitlun buainak asi ding ti ah mi tampi in an zum. Cutikah UN in a tuah thei mi cu daiten thu rel khawm le rem awknak ding asi tikah a dai zawngin rem awknak in rem theih lo mi Terrorist pawl ihsin buainak a suak mi siseh ram luhlun, Iran le North Korea tvp. ihsin a suakmi buai in siseh leitlun rampi pawl a pehkang vivo asile Leitlun ralpi vawithumnak cu duh lo cingin leitlun milai pawl in an tawn thei mi asi.\nA tawpnakah, leitlun ralpi vawithumnak suahnak dingah leitlun politics cangvai rero mi tiah ruat mi pawl cu:\n1) Leitlun sakhua bianak lam thuthram ah hngat awin misosang pawl (Islamic terrorists pawl)\n2) Leitlun thuneihnak le ram porhnawk lam tlanzuam awknak ruangah leitlun ralthuam zuam awknak, nuclear bomb thu ruangah a suak thei mi buainak, le\n3) Pursum leisawnnak le dumdawnnak ah market le bungrua hraw cuh awknak ihsin a suak thei mi buainak pawl hi a si hrih.\nLeitlun ralpi vawithum nakah cu ralpi vawikhatnak le vawihnih nak vek si loin, leitlun rampi, cakbik ram pawl China, India, USA, Russia, Britain, French, tvp. ihsin a thawk hmaisa mi ralpi si loin sakhua kulmuk, misosang (terrorist ) pawl asilole ram luhlul, Iran le Korea nuclear thu ihsin a suak thei mi buainak, asilole, Israel le Middle East Muslim pawl buainak ihsin a thawkmi asi thei tiah mithiamsang filawr pawl cun an zum in thuanthu an thlirthla rero. Ziangtikah ziangtin leitlun ralpi vawithumnak a suak ding timi cu thuthup asi lai ih zohman theihfiang asi hrih lo, Pathian lawngin fiangzetin a thei.\nwith respect in the Church or do they counsel corruption and deadly destructive activities among the Chin people? Do they envision future prospect for the well being of the Chin people? A lot more questions to poll.\nIn the religious text (the Bible), pastors/religious leaders were leaders of the society that involve guarding the morality of


The Chin Times, Author at The Chin Times - Page 11 of 14\nONE Championship, Mixed Martial Arts khawvel ah leitlun mipi in hmuh kan cak duahdomi le ONE Championship Company khalin a rak hngakhlap thup zetmi ONE FC ih HEAVYWEIGHT WORLD CHAMPION a si mi Brandon Vera le ONE FC ih MIDDLEWEIGHT & LIGHT HEAVYWEIGHT WORLD CHAMPION Aung La N Sang cu an thongawk taktak thlang ding thu Official in puan a\t...\nPosted by The Chin Times March 31, 2019\nRam pakhat cozah in an ram sungih tualleng tlawngah an rampi in hmun thupi an neih mi pawl rak siatsuah saktu hi cumi ram an si, tiah an zirh. An rampi ih palhnak le mawhnak hnakin ram dang mawhthluknak cu nasa deuh in an rel uar. Tualleng tlawng ihsin phunsang tlawng tiangih an zir vivo ruangah tlawngta nauhak thinlung ah\t...\nPosted by The Chin Times March 29, 2019\nRakhine ramkulh acozah in Rakhine ramkulh thantar tartu inn pawl cazin la dingin le ramkulh thantar tar nawn lo dingin theihternak a tuah hnu Rakhine ramkulh sungah ramkulh thantar tartu an pung sinsin tiah theih a si. Khua hrekkhat ahcun ramkulh thantar thlir tahratin an khua kimvel khal velsuak in lamzawh cangvaihnak an neih thu khal khuami pawlin an sim.\t...\nPosted by The Chin Times March 24, 2019\nFalam peng ih Myo an ṭhansakmi Webula khua cu a ralai dingmi April 3 ni ah onnak puai an tuah thlang ding ti’n CH in kan thei. Cuih onnak puai ni ah Chin ramkulh cozah ṭuanvonei pawl khal in an telpi ding ih CM Pu Salai Lian Luai in onnak a neih sak ding tiah theih a si. April 3\t...\nPosted by The Chin Times March 23, 2019\nRakhine ramkulh Butițawng peng Siițawng khawsung ah Myanmar ralkap cun March 21 zaan ah nasazet ih bomb le meithal an kahnak ruangah khuami mipum 5 an thi, mi 20 lenglo hriamhma an tuar ih mi 400 lenglo in himnak hawlin an khua an suahsan tiah theih a si. Thihnak tongtu pawl cu Myat Shwe Thein (kum 21), U Maung Aye\t...\nPosted by The Chin Times March 22, 2019\nAcozah department țuanvo neitu pawl le tlangsuak palai pawl cu hnațuan pekmi rank parah an nuam aw tukih mipi pawl cu an hmu nawn lo tiah rampi president U Win Myint in simnak a nei. March 21 ih tuahmi Kachin ramkulh Myitkyina peng department tinkim le acozah upa pawl, tlangsuak palai pawl thawn tonkhawmnak hmun ah rampi president U Win\t...\nPaletwa peng Tha-zuai-aing (တ႐ိုြင္အိုင္) khua ih pacang pakhat kum 50 mi U Aung Kyaw Nyunt cu March 19 zaanlam ah AA pawlin meithal thawn an kah thah thu theih a si. “Ziangruangah an that timi fiangfaiten kan thei lo, thah tongtu hi mahte hnațuan ih daiten ummi pawl a si, rinlopi’n hi thuhla kan thei cu kan lungphang dukdi” tiah\t...\nPosted by The Chin Times March 20, 2019


An Innkang Hluahhlo Hmaiah Pathian Thuthangṭha A Sim Ih Hni Siamsiten Lungawithu A Sim – Meifar\nAn Innkang Hluahhlo Hmaiah Pathian Thuthangṭha A Sim Ih Hni Siamsiten Lungawithu A Sim\nNovember 22, 2021 admin Leitlun 0\nUS, South Carolina ih um rawngbawltu ropi pakhat ih inn cu a kang hluahhlo, meitat pawlin het leh chet tin an phelhmit rero laiah ani cun Facebook parah Live arak thlah ih Pathian thuthangṭha a ausuak. Sammy Smith hi hmun dangdang ah feh in rawngbawlnak anei ṭheu, Grace Cathedral Ministries dintu khal a si.\nAn inn hi an sak ṭhehnak a rei hrih lo, an inn a kaannak cu meisa hri fehsual ruangah si an zum. Cutin an inn a kang hluahhlo laiah Sammy Smith in, “Live ih nan hmuh vekin kan inn cu a kang rero lai. Kan inn kan sak ṭhehnak hi kum 4 lawng a si lai, khitin kangmei in a nuai ciamco.\nAsinan kangmei lak ihsin Pathian in in rak humhim ruangah ka lungawi tuk. Pathian ih lairelnak ihsin zohman kan pial thei lo, a caan ahcun Pathian ih laireldan hi kan theithiam lo ṭheu. Zoh uh, kan venghnen pawl khalin in duhdawtnak an langter, firefighters pawl khal khi an fel tuk.\nKan ruatdan vekin thil a feh lo asikhallen kan pomthiam hi a thupi tuk, thil ziangkim a ṭhasal leh mai ding. Kangmei lak ihsin in humhimtu Pathian hmin cu thangṭha in um ko seh, thlacamnak thawn in rak bawm uh law” a ti.\nAn kawhhram member pakhat in, “Kan riahsia ding caan a si nan kangmei lak ihsin Pathian in a humhim ti kan theih ruangah kan lungawi sal” a ti. Sammy Smith cu hni siamsiten meitat le vengsung mipi pawl hnenah lungawithu a sim thei, vengsung mipi pawl khalin bawmnak an pe.\nRam Le Miphun Hrangih Nunnak Liamtu Sayama Chin Chin Ih Thuhla


Chin Thuthang Archives - Page 2 of 163 - Chinland Today Media\nMiss The Hakha Post 2017 An Diklonak A Lang Sinsin\nMiss The Hakha Post 2017 diklo zet ih pakhatnak, pahnihnak pawl mark an pek mi thu ah mipi hnenih simfiangnak lam siloin bulpak parih phubalaknak lamin an fehpi. An sualtuah mi thup an tumnak lamah an hriltlindan ih a diklonak a lang sinsin. Miss The Hakha Post 2017 ih telthei cin ding timi mipi hmaiih an than mi cu a […]\nby CT Media ·\tFebruary 7, 2018 ·\nChinland Today Media in Miss The Hakha Post 2017 an tuahmi hi kan lungawipiin thazaang kan pek. The Hakha Post Media in an Page promote an tuah duhnak a si tiih an talang vekin, kan Page le kan groups khalah an Page ah mipi pawl in VOTE thlak dingin le LIKE, Share tuah ding khalin kan rak bawm ve. Chin […]\nChin ramkulh Falam khawpi ah Gallon tingkhat tlem ti khawlnak innpi pali an sak thok tiah thu kan dong. Falam ih veng 8 pawl hrang ih sak ding mi a siih tiinn pakhat ah ting 1000 tluk cem dingih hisap mi a si. Himi ti khawlnak inn ih Tidai pawl hi Laiva ihsin lak ding mi a si. ‘Tiinnpi a […]\nArakan Army (AA) le Myanmar ralkap pawl kahawknak hmun pakhat ah Chin mi pakhat, vantlang mi cun leiphum bomb a pal puak ngah pang ruangah a umhmun ah a nunnak a liam cih. Paletwa ih U Kyaw Thar Aung tiih theih mi Ngashar Ahtat khawte ih um cun, mizan tlawnglai nihnih ni ah an eiin ding rawl hawl in ram […]\nChin ramkulh khawpi Falam ah December nikhat hmuahnak hrang sunglawi zetin zaihla thawn tuizan ah We Are One (Falam + Hakha) timi thulu thawn, Falam Townhall ah concert tuah an tum tiin thu kan dong. Hakha lam ih hlasak thiam hrekkhat khal an tel pi ding. Hi tiih an tuahnak san khal Falam mino pawl in hmunkhat ah sunglawi zetin […]\nMyanmar ralkap le Arakan ralkap (AA) pawl an kahawknak ruangah Chin mi khawte ih um mi 1300 lenglo pawl cu Mizoram ah an tlan tiin India thuthang in a tarlang. Paletwa le Rakhine ramriih kahawknak ruangih tlan an si tiin Hindu thuthang cun a tarlang. Mizoram Lawngtlai kiangkap ah tlanin beunak hawl ah an vakvai titla in thuhram laknak cun […]\nHakha khawthlirnak hmun ih November 26 niih mawihnai lozet ih mino bur in mi an sual bormi thuhla thawn pehparin Chin ramkulh Sipin lam in misual pawl an kai thok ih mi 6 pawl an kai zo tiah thu kan dong. Hi a burpi ih sualawknak ah tleirawl mi 20 lenglo an tel tiah zum a siih himi pawl hi […]\nSingapore Chin Kumthar Hrang Thuam Mawi Zuamawknak VOTE Uhsi!\nSingapore ih tuahtum mi Chin Kumthar hrang Falam hrinhnam thuam mawi pawl pholangnak cu Falam lengdawh pawl in an nei. Tuikum hrang mipi pawl ih duh co mi zuamawknak tiin Online hmangin tuah a siih FB hmang in a hnualam vekin VOTE pek theih a si. Hi Chin Kumthar hi Falam Christian Church Fellowship Singapore pawl ih hohanak in October […]


Pacang Zuri A Hlo Ih An Hawl Ciamco, Mihlo Hawlnak Ah Arak Telve >>> – Meifar\nPacang Zuri A Hlo Ih An Hawl Ciamco, Mihlo Hawlnak Ah Arak Telve >>>\nTurkey, İnegöl khua ih um pacang kum 50 mi cu a hlo ih an hawl ciamco, mihlo hawlnak ah ava feh ih zo an hawl ti a theihlo ruangah mihlo hawlnak ahcun a telve. Pacang Beyhan Mutlu le a rualpi pawl cu an khuahnar ah zu an intlang khawm ih hmun dangah a feh hnuah a kirsal nawn lo.\nA rualpi pawlin an va hawl rero nan an hmu thei nawn lo ruangah tualsung police hnenah an report. Cutin police le khua sung mipi pawlin het leh chet tin a hlohnak kiangkap hrawngah an hawl ciamco nan a sulhnu hmuh ding aum lo ruangah an mangbang tuk.\nBeyhan Mutlu cu mihlo hawlnak ah ava feh ve ih zo an hawl ti khal thei loin a hawl bawm ve. A innsang le a rualpi pawlin an rak theithiam lo cu mak an ti zet, caan tawkfang an hawl hnuah an beidong tuk ih a hmin an ko ciamco.\nBeyhan Mutlu in amai hmin an ko ti a theih veten a mangbang tuk ih mipi lak ihsin, “Um lawk hrih uh, zoso kan hawl rero hi? Kei cu hinah ka um si” a ti cu an lungawi in an hnihsuak tuk. Mi tlawmngai pawlin Beyhan Mutlu cu an inn ah tluangten an va thlahliam.\nRalhrang Pawlin Khuai Bu An Kap Ngah Ih Khuai Pawlin An Keu Ciamco\nMP Pu Siang Mang Inn Cu Ralhrang Pawlin An Kalh Ih Ca An Tar


Innsang cu Pathian Kohhran/Pawlpi | Radio Veritas Asia\nInnsang cu Pathian Kohhran/Pawlpi\nRev. Fr. Polycarp Thawngte ih Thuthangtha sim mi (Holy Family Puai ni) (December29, 2019 - Zarhpi Ni)\nNazareth Innsang (Thianghlim Innsang) upatnak le hngilhlonak puaipi\nNazareth khua ih Thianghlim innsang, kan innsang cio hi thlacam tlangnak le thudik zir tlangnak, khat le khat somdawl aw ih humhim awknak hmun ron si ter hram aw.\nThianghlim Innsang (Holy Family) Puai (Year–A)\nSiarding: Sir 3:2-6,12-14; Col 3:12-21; Mt 2:13-15,19-23\nTui ni cu Nazareth Innsang (Thianghlim Innsang) upatnak le hngilhlonak puaipi kan tuah bangin kan Thuthangtha sungah mithianghlim Joseph in an fapa humhim dingin vancungmi ih thupeknak hmuahhmuah thlun ih a nufa a tlaanpi le a vahpi rero thu kan thei a si. Hi thu thawn milh aw dingin innsang/innsungsang timi hi Zotung tong von sang duak tahrat in ron lo relpi ka duh ta. Ziangahtile Falam tongih innsang timi tongfang hi fangkhat ciar ih von then tikah a duhsan ka thei deuh lo, a sullam ka tong thei lo. Zotung tong in cun Inn-byng tiih kawh a si ih a tongfang pakhat cio khal in sullam/duhsan nei zet ih ka hmuh mi a si. Inn ticu inn a si ko ih 'Byng' timi cu cuam a si. Cuam timi cu Laimi pawl in kan rawl retnak, Lairawl (fang, vainim, bete, busul, tvk) pawl a kumkum rori ih him zetih kan khawl nak, kan rawl humhim nak thabik a si. Curuangah innsang timi innbyng cu sungkua umkhawm men kha si lo'n kan humhim awknak hmun, kan himnak hmun, kan beunak hmun thabik a si. Nu-pa la te lawng kan si khal le a thupi bik in cun nupa sualnak lam Satan siatsuah nak ihsin in kilhim tu, khat le khat sambaunak ih somdawl aw dingih thanaunak le thincemnak siatral nak sungin kan luat nak dingin in humhim tu ding a si. Farual cawi innsang tlaih cun nu le pa in fa le pawl in hum him ih, fa le pawl khal in nu le pai hmai belmang maan kan timi: mithmai siatnak, thangsiatnak tivek pawl in kan nu le kan pa pawl kan humhim thei lawngah innsang nuam, innsang tha, Khristian innsang puitling, Nazareth-Innsang Thianghlim nun zirtu kan si thei ding.\nBrother bawah, keimai ti daan te cun kan tlangval lai ah Tthal tlawngpit sung le Falam ah nauhak pawl Pathian thuzirhnak thawn Biakinn ah kan rak fimkhawm ih kan rak kil khawi theu. Nikhat cu sun rawl ei kan cawlh lai fangah Biakinn Khawnglawng tum, Darkhing awn veikhat te ka thei ih mithi a um maw a si ding tin lungphang nawn in ka va zoh. Darkhing tumtu le ka hmu si lo tikah nauhak pawl in an lek si ding ti ka thei cih ih zosi huatsuak ka ti tikah nauhak pawlin 'kannih kan si lo a leengin lut mi nauhak pahnih te si' in ti. Cuih nauhak pahnih te cu ziang ruangah Pathian thu zir lo in hiti vek in nan vak men ka tiih kan Biakinn ah thuzirnak a um lo in ti. Silole innlam ah nu le pa nan nei lo maw; hnatuan bom tla an ttul lo maw; nan nu le pa in nun an lo zirh lo maw, mi Biakinn lam tiang huatsuak ih nan vah rero men ti tiangih nun ka sim laiah pakhat sawn in zamrang ten i son vukvi ih ka awlok i ti song ko lo maw. Ziang a ti tile: 'ka pa zuu a rii ih inn ah ka um thei lo ruangah ka vak' ti si. Cutikah 'na pa zo a si' tin ka sut bet ih a pai hmin i sim cun Tum Thelh Thang ih 'a netnak ah bop kheuh in ka vai' a ti bangin ka bop kheu in ningzak in ka vai. A pa cu ka pupa a rak si cu. Aiaw, ka thin aw! A hmin cu ka rel lemlo ding Falam um rei pawlin an thei thluh pang ding. Far Men Par hla ka von mang bet lala: 'Saancop tuukhal pawlin an khal maw Bawipai tuu: 'a na, a na, acuih ka thin'.' Hi hla hi pastor le siangbawi pawl hrang lawng vekih ruat tu tla kan rak um pang kei, Tuu Khaltha puaini ih ka sim theu mi ka ron lo hlawm bet ke. Siangbawi e, pastor e ti um lo, zumtu kan za ten kanmah le dinhmun cio ah tuukhal kan si thluh tihi thei thiam cio sehla a va tha awm ha. Cuvek thotho in Bawipai hmaiah cun kan zaten tuu kan si thluh, a tuurun kan si. Ahleice in nu le pa timi cu innsang tuurun hrangah tuukhal kan si. Kan innsang, kan tuurun himnak dingah kan hnenah ttuanvo tumpi pek kan si tihi hngilh siang hram hlah uh si. Kiang le kap, Kawlram sungih innsang tampi von thlir tikah ka pupa bangih fale pawl khui an thleng ih ziang an tuah, poi an tok maw tok lo ti kha thei lo tampi kan um ding a bang. Nu le pa hrek khat le phei cu kan hmuhlo lai ih kan fale poi an khoih ngah pangih mi'h in sim sin le kannih fale an si zik lo, kannih fale pawl cuvek in an huatsuak lo tiah kan hmuhban lo nak ih kan fale an nun sual khal le kan tan lamlam. Democracy ngaingai thawn ram cangkang pawl vek tla sisehla cu kan fale kan kilkhawi ngah lo ruangih nu le pa thawnginn thleng le palik pawl ih fale lon sak tak kan tam ding zum a um a si.\nInnsang hi kan kilhim awk nak ding thabik a si zia hi CCC timi Catholic Pawlpi ih Pathian thuzirhnak cabu sungah nambat 2196-2233 tiang rori a um a si. Cucu Pathian Thukham 10 sungih nu le pa upat aw timi thawn pehpar ih in zirhmi a si. Himi thukham hin fale pawl hrang lawng in zirh duhmi si lo in innsungsang nuntu khawsak daan ding nu le pai tuanvo khal a tel theh a si. Himi zirhnak sungin malte ron tarlang ka duh mi pawl cu: 'Khristian innsang cu kohhran ih pawlkomawknak langfiang ter tu le phuangsuak tu bik a si ruangah 'innsang kohhran' tiih kawh a tlak a si;' cuihhlei ah 'Bawithum kom Pathian pakhat ih pawlkomawknak khal a khihhmuh hrih a si.' Curuangah si innsang cu Pathian kohhran ka ti duhsan. Pathian ih kohhran hrampi cu innsang a si. Cuvek thotho in mipi, rampi sung pawlkomnak pawl ih hram khal innsang a si. Kan innsang a tthat le kan Kohhran/Pawlpi a ttha ding; kan venghnen, kan khua le ram, kan rampi tthatnak ding khal kan innsang nunih bunaw mi a si.\nCuruangah tuini ah hleice zet in innsang tthekdarh, innsang buaibai, innsang tlasia pawl hrangah thlacam bawm phah in kan innsang cio ah Bawipai in pekmi ttuanvo le covo ttha teih kan lak thei nak dingin Thianghlim innsang hnenah bomnak zaangfahnak kan dil tlang pei uh: Nazareth khua ih Thianghlim innsang, kan innsang cio hi thlacam tlangnak le thudik zir tlangnak, khat le khat somdawl aw ih humhim awknak hmun ron si ter hram aw. Amen.\nVancung Uk Nak Facebook\nLeilung Ṭha Bang Thinlung\n“Pathian ih duhdawtnak parih milai pawlih lehrulnak”\nHawlmi hnakih thasawn tongtu


February 27, 2019 Nitin Manna - Nitin Manna | Himalaya\nFebruary 27, 2019 Nitin Manna\n2 MIN2019 MAR 3\nCutawk ah a tuah ringring ṭheu vekin\na ong awmi sangkate pakhat kiang ahcun\na khuk a bil ih nikhat ah vei thum\nPathian hnenah thla a cam.\nDaniel Cabu ka zirzoi rerolai ah kiosa (lion) khur sungih an thlak tikih olzet in a luat theimi in ka thinlung in thamzet. Babylon acozah hnaṭuantu pawl lakah Daniel ih dinhmun nahsuah le iksiktu pawl in thang an kam ih cumi cu Daniel in siangpahrang biak loin Pathian hnenah nikhat veithum thla a cam ringring ti’n an zuarthlai (Daniel 6:1-9). Daniel in a iksiktu pawl ih phiarsawmnak a theithiam. An tinmi ni a thlen hlanah a thlacam daan a ṭhin ko ding, ti’n an ruat. Asinain Daniel cu iksiktu le phiarsawmtu pawl ih ruah daan vek milai a rak si lo.\n“Siangpahrang in a hmin a khen zo, ti kha Daniel in a theih tikah a inn ah a tlung. A inn tlunta khaan ahcun Jerusalem khualam hoi in sangkate a um. Cutawk ahcun a tuah ringring ṭheu vekin a ong awmi sangkate pakhat kiang ahcun a khuk a bil ih nikhat ah veithum Pathian hnenah thla a cam. Daniel cu ṭih le khur, thinphang in a um lo, Pathian hnenah ahleice ih dilngennak le neepnak khal a nei cuang lo. Cu ai ah, nitinte amai’ nun daan kel, a tuah ringringmi kha thlengh loin a tuah peh ringring (Daniel 6:10). Daniel cu Siangpahrang in thah dingih a hringhronak in zianghman a thin a harter thei lo.\nHimi thu sung ihsin ka hrangah fim ka zir ngahmi cu, Daniel ih cahnak huham cu Pathian zumfek le rinsan in catbaang loin thla a cam ringringnak hi a si. A cahnak cu Pathian hnen ihsin a ra, ziangahtile Daniel in nitin in Pathian lung a awiter ringring ruangah! A nunnak ih buainak a thlen tikah a hrangah a tikcu caan hman daan thlengh danglam a ttul hleice lo. Daniel ih nun daan cu thlengh dualdo nun le phahphah nun si loin thlacam ringring nun a si.\nA hmaika ah thlacam ih kan kun ringring ahcun\nPathian in a hrangah din theinak thazaang in pe ding.


Mipa Nauhak Te In Fala 2 A Nei Bik – Meifar\nMipa Nauhak Te In Fala 2 A Nei Bik\nFebruary 14, 2022 admin Leitlun 0\nTulai nauhak hi an danglam zet zo, an fim in thil khal an theithiam awl tuk. China ram ih um phunhrek kailai mipa nauhak pakhat in a tlawngkainak ah fala 2 anei ih China online tualrawn parah a lar zet.\nNunau nauhak pahnih cu rualpi, theiaw cia an si ih an lungrual thei zet, an karlak ah thikawknak le huatawknak aum lo. Mipa nauhak khalin a duat thiam tuk ih an kut le an hmai cu duat zetin a thamsak rero.\nA fala 2 khalin a liang khatlam khatlam an hngohsan veve. Online mipi pawlin ‘Zoh nan nuam tuk, asinan tulai fala le tlangval pawl nan mualphohter. Kop nei lo tampi an um laiah fala 2 na rak nei zo ual” an ti.\nCNO/CNDF ‘Suunnak Capi’\nPuithiam Upa In ‘Puithiam Pawl Hi Nupi Neih Siang Sehla A Ṭha Ding, An Hringnun Hrangah A Ṭha Ding’ A Ti


Ralhraang kut thuai ih Electric zung hnaṭuan mipum 26 an kai - Falam Online Media\nMinistry Of Electricity And Energy hnuai ih hnaṭuantu mipum 26 pawl cu hriamkai pawlkom pakhat in an kai tiah Kayah hrambun media pawl in an tarlang.\nKayah ramkulh, Lawpitah-Shwemyo Maha electic line remṭha dingin an feh lai ah zo an si ti thei lo mi hriamkai pawl cun သာစည် မဟာဓာတ်အားလိုင်းမှူး zung ih hnaṭuan, electic lam thiamsang U Soe Than telin a hnaṭuanpi 26 pawl thawn an kai tiah an tarlang.\nAn kaih nak san hi felfaiin theih a si lo ih khawmi ṭhenkhat cun SAC ralkap thlahmi an si ding zum an um ruangah an kaimi a si thei tiah an rel.\n“Shan le Kayah ramri ih um Mongpai myone telin Loikaw kiangkap khalah SAC ralkap le PDF pawl an kapaw ṭheu ih, atu an kai mi pawl cu SAC thlahmi thlingthlatu ti`n an ruat ruangah an kaimi a si thei” tiah khawmi pakhat cun a rel ih “an kai nak cu Loikaw-Mongpai ziinpi ah a si” a ti.\nHih thuthawn pehparin DVB in Loikaw Maha Electric line zungpi an be nan an pehtlaih thei lo ih, Mongpai PDF hnen khalah an sut nan kan mah kan si lo ti`n an rak ti.\nPDF ṭuanvonei mipakhat cun “Tu dinhmun ahcu Mongpai kiangkap ah remṭhat ṭul meisa siatmi tivek a um loin kan thei. Cun, Mongpai electric zungah cu zetzet hnaṭuantu an um lo.”\n“Nan, boruak sosangnak hmun ih ralhraang bawmtu ding an thlah mi kaihkhihmi tivek cu an um thei ko. Asinan, kan mah cangvaihnak a si ti`n cu kan rel thei lo. Cun, cuih hmunram hrawng khi ṭhiṭha in kan thei ciang lo” tiah a ti.\nzuk : Shan le Kayah ramri “Gate”\n← Kawlrawn doawknak ah Ralhraang rakap thi an tam tukih dung an siip lohli\nDr. Run Bik – Falam bazaar thar hrang hmalaktuding Bazaar Building committee an din →\nSAC ralhraang vuakvelh nakah a nau pai lai a siat phah thluh


Miss Universe : Myanmar aiawhtu in Kawlram hrang a aupi ih Singapore aiawhtu in Asian hrang a au ve - Falam Online Media\nMiss Universe national costume competition ah Myanmar aiawh ih zuamvetu Miss Thuzar Wint Lwin cun Hakha thuam hruh in “Myanmar ram hrangah thlacam uh” timi catar thawn kan ram buainak Leitlun mipi i ngaihsak dingin a pho lang.\nMin Aung Hlaing hohami kawl ralkap in rampi ukhruai thuneihnak an la hnu, May 12 tiangah nauhak 50 luan telin mipum 800 kim zik an that zo. Cuihtlunah kaihkhih tuar minung 4000 kim zik an um thlang.\nCuvek a si tikah Leitlunhuap ram pawl in Kawlram buainak ngaihsaksin dingin Miss Thuzar Wint Lwin in a pholang mi a siih, hitiih cangvaihnak a nei mi hi mitamzet ih fak a hlawh a si.\nSingapore aiawh in Miss Universe zuamvetu Bernadette Belle Ong khalin Leitlun ram dangdang (abikin US ram) ih um Asia mi hmuhsuam zawmtiahnak titawp dingin a aupi ih Singapore thantar kawrfual a hruh mi dunglam ah “STOP ASIAN HATE” timi cangan a ti lang.\nAbikin US ram ah Asia rammi thleidang an tuar cuang ih Asia huatu kut tuar ih nunnak liam khal an tamzet zo.\nStop AAPI Hate Reporting Center (Hate against Asian American Pacific Islander communities) ih tarlang mivek asile Covid 19 boruak ah a hlan hnakih let 1 tam in US ih um Asia rammi huat ruangih sual tuahtu an pung ti a si.\nCuvek dinhmun a si ruangah Asia rammi huat ruangih sual tuahtu um nawnlo dingin Bernadette Belle Ong in a aupi mi a siih “STOP ASIAN HATE” tiih nganmi cu Leitlun mipi hmai ah ralṭha zetin a pholang a si.\nMiss Universe national costume competition cu May 13 (Eastern Time Zone) ah Hollywood, Florida ih tuahmi a siih Final nipi cu May 16 ah tuah an tum tiah theih a si.\n← Innsang thubuai ruangah innteeknu Hngawng sat bul\nMindat dinhmun ṭhalo, Dung le Hmai in Ralkap le Palik ih kulh tuar →


Ralhraang pawl ih rinsan ememmi Ralbawi hlun kah that tuar | Falam Online Media\nRalhraang pawl ih rinsan ememmi Ralbawi hlun kah that tuar\nNovember 4, 2021 Ni Hnem Sung\t0 Comments\nSAC ralhraangbawi pawl thawn pehtlaihawknak neitu ralbawihlun U Ting Aung (ဗိုလ်မှူးသိန်းအောင်)cu November 4 ah zo a si ti thei lomi mipakhat in meithal thawn a kap that.\nZinglam nazi 7 luan hrawngah a nupi thawn leng an suakvak lai ah meithal kap an tuar. Amahcu a hmun rori ah a thi cih ih a nupi cu meithal hriam tuar in Yangon siizungpi ah an tlanpi tiah venghnen pawl in an rel.\nိုလ်မှူးသိန်းအောင် thih thu thawn pehpar in SAC ralhraang lam cun hitin thu an suah. “November 4 zinglam nazi 7 luan hrawngah Yangon, Mayangon Township, no 7 veng ah kapawknak a um ti`n thuthang kan dong. A hmun ah va feh in thuhla kan zingzoi tikah kum 56 mi U Ting Aung le a nupi cu leng an suakvaknak ihsin an tlunglam ah mi pakhat in meithal thawn a kap hai tiah veng sung um pawl hnen in kan thei. A rak bawh cia hai ti`n an rel ih a kap ṭheh veten ပြည်လမ်း lam ah a tlan ti`n kan thei” tiah SAC ralhraang lam in thu an suah ve.\nU Ting Aung cu meithal hriam hmun 4 ah tuar in a nunnak a cem. A nupi cu a Kut, a Tai le a Ke ah hriam a tuar ti`n ralhraang pawl thusuahmi ahcun an ngan tel.\nU Ting Aung hi ralhraang ta a simi Mytel company ih ṭuanvonei mithupi a si ih, ralkap ihsin colh la zo a si nan Min Aung Hlaing kut thuai ih hnaṭuan ralbawi pawl thawn naivai zetih pehtlaihawknak neitu a si.\nAn kap that tiih thuthang a suak veten ralhraang pawl in nasaten an ngaihven nan himi ca kan ngan tiangah a kap tu zo a si? ziangruangah an kap that? timi thuthang felfai a suak hrih lo.\n← “Meta” timi hmin cu Company dang in an rak hmang zo, Thu umdan a buai thluh\nRalhraang dinpit lamzawhnak ah Dothlengnak hla “သွေးသစ္စာ” an phuant ngah pang cu buainak a suak phah thluh →\nHpakant, Lungmankhung laihnak hmun ah Leimin, Miruak hawlin cangvaihnak nei rero lai


Khawpi sungih raldo danding zir rero zotu Gen Z - Falam Online Media\nSAC ralkap do let dingin Gen-Z mitamzet cu Myanmar ramri hmun him pakhat ah May 8 ihsin raldo zirnak an nei thok tiah theih a si.\nRaldo zirhtu cu Mandalay ramṭhen, Meiktila hrambun tatmah 99 ih ralbawi rak ṭuan dah CDM luttu Major Hein Thaw Oo a si ih ralkap sung thu theitu a si tikah amah kaihhruainak thawn raldo an zir cu mino pawl in an hlawkpi zetding tiah ruah a si.\nMajor Hein Thaw Oo cun “raldo zirnak ah thleidanawk a theih lo. Daan le Duun thlun in felfai zetih zirhawk a ṭul. Cun, hruaitu lam khalah hruaitu ka si tiih uangawk a theih lo. Kan zaten raldo tlang thluh ding kan si ruangah lungrualten Ke kan kar tlang vivo a ṭul.”\n“Cun, raldo lawng siloin siivai thawn pehparin harhdamnak lam khal siseh, ramleng lam thawn pehtlaihawk dan, mirang ca, Computer le ceet thilri thawn pehparmi le kutthiamnak dangdang khal kan zirhaw vivo ding” a ti.\nRaldo zirtuding cu kum 20-35 karlak mino an tam ih an virvat a ṭha hlei ah SAC ralkap hnakih mifim hlir an si tiah Major Hein Thaw Oo in a ti.\nAmahcun “A leng ih kan zirh pangai ahcun thla 3 a si ih hinah ahcun thla 1 ah kan zir thei ding. An thluak a ṭhatuk tikah zirhawkdan a nuam ih hmasawn a ol zet. Kan hnakih mifim khal an tam ih kan ruah ban lo cin khal rak ruat bantu an um. Zamrang patawp ih zirhaw ding cun thla 1 hrawng a si ding. Kan zir rei thei a si le a ṭha sinsin ih kan thazang khal a cak sinsin ding” a ti.\nMipi lam ṭangin CDM telvetu ခမရ 528 ih ralbawi Lin Htet Aung khal mino raldo zirhtuding a siih khuapi laak tikih raldo dan ding thupibikah retin zirh an ṭul ding a ti.\nRalbawi Lin Htet Aung cun “GenZ raldo kan zirh ih ralkapsuak mipi lam ṭang thar tamsawn cun cangtheitawk le titheitawk in an zirh cio hai. Abikin SAC ralkap do tikih khuasung raldodan hi pakhatnak ah retin zirh ka duh. SAC ralkap pawl cu hramlak raldo an thiam. Kanmah in kan do ding cun khuasung raldodan thawn pehpar in tamzet kan zirh ṭul”.\n“Mino tamzet cu tumtah lungputpi nei an si nan raldo thu ah an tlasam deuh. Aleng ahcun raldo kan zirh hi thla 4 hrawng a si. Atucu ralkapbu din dingmi hrang hmanhmawh in kan zirh tikah tikcucaan a mal men thei. Asinan, mino pawl cun an mah thei tawk ten an zuam rero. Khuasung um tlawng kai lai an si thawn thufehdan an theithiam ol ih ramduhdawtnak lungput an neimi in a betbet tikah hmasawn a ol zet. Raldo le raldo zir hi lungput thawn khal a pehtlaihmi a si. Curuangah thinlung takten kan zirin kan teima a si cun a rei hlan ah nehnak kan co cih ding. Cun mino pawl khal thapan ten an zir rero tiah ka thei. An hlawh tling ko ding” a ti.\nMajor Hein Thaw Oo tei` raldo zirhnak hi khawi hmun a si ih zoi kaihhruaimi tang ah an zir, ziangtiktiang an zir dingih zoi pawlkom thawn an kop ding tivek an rel tel lo.\nAsinan, Major Hein Thaw Oo cun ralkap ukhruainak dotu hriamhreikeng ralkapbu thawn kopaw ding an si thu le pawlkom ṭhenkhat thawn biakawknak an nei zo thu a rel a si.\nNational Unity Government khalin Federal ralkapbu din thei dingin tlangpar hriamhreikeng pawlkom ṭhenkhat thawn an beaw zo/rerolai ih cumi dinsuakthei dingin hmainor ziinsialtu ah Federal hmuicuang ralkapbu “People Defence Force” cu May 5 ah dinsuak a si thu an phuang zo a si. (Myanmar Now, RFA)\n← Po Thaw siatton thu ah MMA community Annka\n2021 Dothlennak ih Dalan (ဒလန်) tambiknak ramkhel Party an phuangsuak →


LDU in ralhraang MAH sawmnak cohlangtu a sungtel pawl hrem tum - Falam Online Media\nLDU in ralhraang MAH sawmnak cohlangtu a sungtel pawl hrem tum\nMay 13, 2022 Ni Hnem Sung\t0 Comments\nSAC cozah thawn remdaihnak thurel dingah LDU (Lahu Democratic Union) an tel ve ti`n ralhraang lam in thu an suah zo nan LDU hruaitu Kyar Khun Sa cun an tel tumlo thu a rel hlei ah MAH sawmnak cohlangtu LDU sungtel pawl hrem an si ding ti`n thu a suah.\nMay 12 nikhenmi LDU thusuah ah May thla thok lam ihsin LDU hruaitu Kyar Khun Sa in remdaihnak thurel an feh tum lo thu a rel mi pawl siseh, LDU bawibik sangtu in SAC thawn remdaihnak thurelding an man hrih lo thu media hnen ah a rak sim dah zo ti`n an tarlang.\nThusuah ih tarlang mivek a si le ralhraang sawmnak an cohlangmi cu tlunlam theihpinak teloin LDU အတွင်းရေးမှူး Kyar Solomon in amah thuten a cohlang hlei ah MAH tongtuding palai kan hril zo ti`n media hnen ah a rak sim zo.\nLahu Democratic Union cu kan ram a buai hnu, ralhraang SAC cozah sawmnak tapiang cohlangtu pawlkom an si nan tuṭum remdiahnak thurelding sawm an si thu ah an ruah dan a kalhaw in a lang ….\n“Curuangah SAC cozah remdiahnak thurelding sawmnak kan cohlang timi cu official a si lo ih LDU hruaitu pawl in kan theihpi lo.”\n“Pawlkom phungdan pahbalin mahte thuthluknak tuahtu pawlkom sungtel zaten Daan vekin hmalaknak kan nei ding” tiah Lahu Democratic Union in official in thu an suah.\nSAC ralhraangbawi Min Aung Hlaing in Tlangpar hriamkai hruaitu pawl remdaihnak thurel a sawmmi ah pawlkom 10 in an cohlang ti a si nan, atu ah Lahu Democratic Union a hnukdawkawk saal ruangah ralhraang sawmnak cohlangtu cu pawlkom 9 lawng an tang a si.\n← Falam hrang thil phur ṭheutu Truck mawṭaw tumpi cu tu ni tiang a umnak theih a si lo\nKhuate ih Umhmun khuar tumtu Ralhraang ralkap pawl cilnuai tuar →\nYangon Airport ih Paisa fai tamdeuh phur lut/suak a him lo\nSAC ralhraang pawl in Meithal hmet puak in Oxygen hngaktu miburpi Ṭhenṭhek


Obama In An Nu Mitthli Thawn Lawm - Chinland Today Media\nObama In An Nu Mitthli Thawn Lawm\nJanuary 12, 2017 12:09 am·0 comments\nBarack Obama cun kum 8 sung USA rorel innsang bik white house ih caan an hmannak ihsin a caan netabiknak, mipi hnenih thucah a simnakah a nupi Michelle le a fanu pahnih hnenah a dawtnak le a lungawi thu simnak a neiih a lunghno in a mitthli a tla. Hi tin a sim…\nMichelle LaVaughn Robinson, South Side ih lengnu, a liamcia kum 25 sung kha kan ruun inn ih ka thainu le kan fanau pawl ih sunghno nunu men na silo, ka rualtha na rak si ringring. Na dillo mi tuan dingthil cu na la, cu mi cu zangfahlainatnak le nangmai that ngilneinak in na tuah suak. White House ruun thang innpi cu mi zakip hrangah na can ter. Santhar thangthar nonawl pawl cun nangmah cu lo zohton in an hmathlirnak le an zohnak khal an tisang a si. Ka suantlak rori siding na tuah. Kan rampiih uangawknak tlak khal in na tuah.\nMalia le Sasha, nan tlangneello mi danglamnak le thiltharhlir ih tuammi hnuai khalah mangbangza lengnu pahnih te nan siih mawinak le fimvar hleiluatnak pawl khal nan nei, cumi hmuah hnakih thupihleihluat mi cu, nan zaidamnak, nankhurkhuaruahnak le midang nan zawn ruahnak pawl a si. Hi tluk kum le cen harsatnak cu hmakhatte vekin ollai zetin nan phur suak. Ka nunnak ih ka tuah mi pawl hmuah ah nan suahsemnak pa ka rak sihi ka uangawknak nasabik a si.#\nMore from my sitePresident Obama Ih Nufa Pawl China Ah An Tlawng:White House Hna Tuan Pawl ih Hlawh ZatObama in a fanu (2) ca a kuatObama in “Ai! Ai! ka lo bum” a ti………Falam Peng ih Buddhist DinhmunNunui’ Kut


NLD hotu Daw Aung San Suh kyi Mandalay le Sagaing A feh - Chinland Today Media\nMarch 5, 2012 5:51 am·0 comments\nNLD hotubik Daw Aung San Su kyi cu Madalay ah vote tu ding mipi hnenah nasaten thusimnak a nei. Atuah dan kelte sii a eimi a ei tlai deuh ruangah Yangon ihsin Mandalay Vanzam a tonakah a lu a zing deuh. Mawtaw parah ruahsur deuh thawn dam lo deuh in a um ti a si.\nMadalay mipipawl kan lo rinsan ti thu a sim. Minung tawr le seng in an rak hmuak.\nSagaing a feh tikah mipi tingtel in an rak hmuak. Mipi tingtel in hmuak hman sehla a cozah lam thuneitu ihsin cu mi tampi pumkhawm theinak bualrawn ah thusim theinak an pek lo ih hlei ah a cozah hnatuanpawl khal zarhpi ni tiang in zung kai ding an fial. Sihmansehla Irawwady vutnel lak ah thusimnak hmun an ngah ih minung ting khat ihsin ting hnih tluk an pumkhawm.\nKawlram mipi kan harhdam asile hmailam hrangah thathnemnak kan tuah thei ding tiah harhdamnak ih a thupitzia a sim. Cuaruangah a cozah khal hi harhdamnak thupi tuk in ret in hmailam ah hna kan tuan theinak dingah NLD vote rak pe hram uh tiah ngennak nasatak a nei. Daw Aung San Su Kyi hmuaktu an tam tuk ruangah Sagaing lilawn thar ah lamzin a pit (jam) ttheh. Curuangah a zamrang theibik thlen theinak lamzin zawh in an feh sal tiah a hnen ih fehtu NLD party mi pakhat in a sim. DawAung San Sukyi cu tu ah Madalay hotel pakhat a cawl hahdam ih thaizing ihsin Madalay kiangkap khua pawl ah nasaten lamtang sawmnak (sizungzi) tuah in a feh vivo ding.


Pukmah 505 thawn heektuar Falam mino 3 cu Thuṭhenzung ah suahpi an si - Falam Online Media\nDuhphorh lamzawh ṭiak zik, thlacamnak nei tum fangih kaihkhihtuar Falam mino 3 cu palik lam in pukmah 505 thawn an heek tiah theih a si ih thuhla sutnak felfai nei dingin March 1 zaanlam 3 hrawngah Falam thuțhenzung ah an suahpi tiah theih a si.\nKaihkhih tuar Salai Bawi Hlei Cuang, Pa Kyaw Kyaw le Pa Za Lian te pawl cu February 28 ih ralkap uknak dodal duhphorhnak ih telvetu an si ih lamzawh ṭiak thlacam ding i mipi an hngakawk lai ah palik lam in mitthlitlak bomb thawn an kap hnu ih kaihkhihtuar an si.\nFalam Thuṭhenzung ih suahpi an si thu thawn pehpar in thuțhenzung bawi U Soe Lin Naing cun, “tuni cu thusutnak le thuhla simfiangnak men lawng a si. March 4 ah milai pianvo vekin shih-ne hlaang theinak an nei. Atu ahcu pukmah 505 in an khiing ih hmaizarh ah ziangmi pukmah in thuțhenzung in kan cohlaang ding timi le hih case ziangtluk a rei ding ti cu cutik lawngah a fiang lai ding” tiah Chinland Herald Daily news hnen ah asim.\nMizaan ih kaihkhih tuar mino 3 cu an kai hnu reilote ah vankau ralkap umnak lam ah an hruaiso ih, cuih hmun i an zohkhen dan thuthawn pehpar in “thlanglam palik thawnginn ih um hnakin ralkap camp ah kan um remcang sawn. Hremnak le hronak zianghman a um lo” tiah Mino 3 cun CH hnen ah an sim.\nThuṭhenzung i an suahpi ah hin kaihtuar pawl i sungkhat unau le Pastor ṭhenkhat khalin an telpi thei tiah theih a si ih zung sungih thusutnak an nei hnu ah palik in an hruaiso sal tiah theih a si.\nzuk:CH daily news\n← Thuanthu mawi ngantu Falam upa rinsantlak Mipali\nHakha ih kaihkhih tuar pawl lakah Falam mino 2 telve, +Atufang Hakha dinhmun →\nPu Bawi Ting tei` inn an boh, Paisia ting 8 an fir


Veng Lal An Kap Ih Cerek Mu A Suak Thei Lo Ruangah Nam In An Dawt Hnuah Veng Lal Ihsin Suahnak Ca A Thehlut – Meifar\nSagaing peng, Monywa ramsung ih Ahlone Sitpin veng lal cu zo ti theih loin meithal in an kap ih cerek mu a suak thei lo ruangah nam in an dawt. A vanṭha ah a thi lo ih veng lal sinak ihsin a suak cih.\nSeptember 20 sun ah veng lal U Myint Soe cu an hmuanchar ih kuangkuah hmuan ah aum, kuangkuah hnah a la rero. Culaiah zo ti theih lo mi 2 cu bike in an phuraw ih a dunglam ih totu in meithal in a kap nan cerek mu a suak thei lo, curuangah an va tlan ih nam in an dawt.\nU Myint Soe cu nam ih dawtnak hliamhma a tuar ih cozah siizungpi ah an tuamhlawm, siizung ih an tuamhlawm rero lai September 21 sun ah veng lal ihsin suahnak ca a thehlut.\nA cangan mi ahcun, “Ahlone Sitpin veng lal, kei U Myint Soe in veng lal ṭuanvo ka ṭuan paih nawn lo ruangah veng lal sinak ihsin in suahter uh/suahnak ca ka lo hlan” tin tlun lamah a kuat. Ahlone Sitpin veng cu ralkap sakhan thawn naiaw te a si nan ralkap pawlin zohman an humhim thei lo tin hmin tarlang rem ti lo pakhat in a rel.\nThailand Nu Pawngsualtu Kawlram Mi An Kai


Tipi Thuanthum Sungah Lawng Taih Aw - Chinland Today Media\nTipi Thuanthum Sungah Lawng Taih Aw\nFebruary 17, 2009 7:16 pm·0 comments\nRoyal Navy Nuclear Tipi thuanthum sung lawng pakhatcu. Atlantic Tipi thuanthum sungah French Nuclear Submarine thawn an ttaih aw ih, HMS Vanguard, leh Triomphant Taih awk nakhi tuithla tirlam ah khan asinan thunei tu pawlin an rak puangzar duhhrihlo asi. Hi lawng pawlhi ralthuam thazetzet thawi thuammi an siih. traffic an sual pangih an hmu awlo veve ih zumasi. Himi thu ah hin British Defence Ministry cun ziangthu hman a relduhlo ih a ngaihdan khal zianghman a relsuak duhlo ih Nuclear ralthuam thuhla ih danding lai pahbal nak zainghman a umlo ti lawng a relsuak.\nIsrael In-India Ralthuam Pe Tam\nLeitlun ram dangdang lakih sin Israel cu India hnenih ralthuam phunphun Supply tambik asi zo ih. Russia hman a hlaihzo asi. A liancia kum 10 ihsin Israel cun India hnenah ralthuam phunphun dollar billion 9 man Supply nakding thurthlung a rak neizo tiah Jerusalem Post thuthangca cun a tarlang. Israel Defence thu puangtu cun Israel leh India cu misual do nakleh ralthuam hmandan khalah an thurual vivo dingih a beisei thu a sim.\nA liamcia kum 40 sungih sin Russia cun India hnenah kumtin ralthuam phunphun dollar million 875 man hrawng a rak zuarlut ringring. India hin nikum Nov, 26 ih misual pawlin Mumbai khawpi an siim ihsin Israel hnen ah tipi kap tluan kilhim nak leh zohfiangnak Aerostat Radar System dollar Million 600 man a leizo ih. Ralpawlih Vanzam leh Missile pawlkhal hlapiih sin rakhmu fiangthei dingin hmunpawimawh remcangah a bun vivo tum.\nPakistan Leh Al-Qaida Ceasefire Tuahding\nPakistan Cozah cun a ramsungih Swat phairuam ih umhmun khuar Al-Qaida leh Taliban Tapung pawlcu ni 10 sung Ceasefire tuahpi dingah a puang cingding tiah zum asi. Al_Qaida leh Taliban pawlcun Pakistan Cozah thawi Ceasefire an tuahtlang dingthu hi an puang zo ih. Pakistan Cozah hin Tapung pawlhi rualremnak tuahdingin vawi tamtak thu a rak relpizo nan a rakhlawhsam ttheu ih Pakistan Cozah hin ralkap cahnak hmangih Al-Qaida leh Taliban pawlhi neh thei a zumlo ruangah Ceasefire tuahpi a tum asi ding tiah politics thlirtu pawl cun zumnak tumzet an nei. Himi ;laiah America cun Pakistan in Al-Qaida leh Taliban pawl Ceasefire tuahpi a tumcu an duhlo zetih Ralkap thlahdah awksungah Tapung pawlhin ralthuam hriamnam tamzet an lasuak mantheuih Minung khal Training an zirhter thluhman theu tiah an sim.\nHimi Ceasefire an tuahtlang tum ruangah Taliban pawlin an kaihmi Chinese Engineer Long Xiaowei, cu tuikan dung colhni sun ah an suahsal tithu Taliban thupuangtu Muslim Khan cun asim. Muslim Khan cun Ceasefire tuahlaiih Al-Qaida leh Taliban pawlin meithal kanret laih Pakistan ralkap pawlin inkap pang asi ahcun Pakistan ramcu zangfah nakleh dimdawih nak umlo in Taliban leh Al-Qaida cun a kut a thlakdingih an hmalam zinzawh ding cu a thimzet ding tiah a sim. Himi laiah Taliban pawlin an kaihmi America mi UN hna pawimawh tuantu John Solecki, cu a umnak leh a dinhmun thei asilo ih. Taliban pawlcun nazi 72 sungih an thah dingthu an puangsuak.\nPakistan ramih Swat ram phai ruampi cu tuihlan ah cun Pakistan ram a tlawngtu ramdang mipawlih fehnak leh pal ringring mi ramnuam leh ram mawizet asi ih tuah cun Al-Qaida leh Taliban Tapung pawlih umhmun khuar nak asi ruangah khualtlang pawlin anpal ngam nawnlo. Hi Swat ram kiangkap ah hin Al-Qaida leh Taliban Tapung pawlcun Islam dan khauhzet Shariah Law anti mi cu hmanter thluh an tum nakhmun asiih. himi kiangah tuikan dungnaite khalah Poland rammi leilung lam zirmi mi pakhat cu an kai ih a lu an tansakzo.


Geneva Khua (UNO-WGIP) Ah Pu No Than Kap ih Thusimmi - Free Chinland\nGeneva Khua (UNO-WGIP) Ah Pu No Than Kap ih Thusimmi\nNovember 15, 2018 freechinland ARTICLES, Theihkaunak, Thu Thar 0\nGeneva Khua (UNO) Ah Pu No Than Kap ih Thusimmi (JULY 27,1994)\nHitivek zah um zet pawlpi hmaiah lairel ding mi panganak thu thawn pehpar in thusim theinak can ka neih ruangah ka lungawi.\nIndia le Burma karlak ih um Chinram cu peng 91,000 vuakvel a si ih mipum maktaduai 4 (4 million) tluk kan um. Zomi, mizo, Laimi etc. ti khalih kawh mi Chin miphun cu theihban lo can ihsin zodang ih uk loin a mah ten zalennak pumhlum nei in a rak um zo ih Mirang pawl ra thlen hlan khua pi ihsin Ram pakhat in a rak ding zo. Asinan 1890 ah Mirang pawlin kan ram cu uk nuam seh tiah hmun thum ah in then sak ih tui ni tiangin India, Burma le Bangladesh ram pawl ah ben luh in an um. Pheldarh a si ruangah thenaw in kan um ko nan Chin miphun cu a hngetkhoh zet mi hnamdan, nunphung, khawsakdan, tawng le pawlkawm nunpawl in then darh aw thei loin in tawn khawm thotho. Sungmuril taktak ah phunhnam pakhat kan siih Pathian le pianphung in a hrantei’ sersiam ih sawngbawl le in vulh mi kan si.\nKawlpawl cun Chinram hrekkhat lawng la suak ta hratin Chin State tiin a hmin an pe ih Chinram dang hmuahhmuah cu an ram (Sakaing le Makui division) ah an beh ter thluh. Hi Chin State an timi hman hi a hmin menmen ih State a si ih a taktak ah um ze nei lo, hlawknak pakhat hman um lo a si. Chinram thawi pehparaw mi thu pawimawh cin cu Rangoon ihsin duhduhin ro an hun relcat ih Chinmi pawlih duhdan cu sut le rawn le pawm khal a um lo. Phunhnam duhdawtnak thu hla malte kan vun sim ih a tha lam ruatih kumpi sawiselnak fate kan vun rel khal le “misual, ram dodaltu” ti’n mi an ruat ih a mal bikah thawngtlaknak tal mi an tuar ter. Vanzam bualrawn, tlangleng lamzin, a cozah bus le phunsangtlawng (university cu vun rel lo) hman Chin State pumpi ah pakhatte hman a um lo. Fimthiamnak lam kan zoh asile Chinpawl cu mai Chin tawng ih ca zir theinak hman neiloin kan um.\nChin tlawngta cu tlawngih a luh veten Kawl ca hlirin ca zir ter a si. Zatek 90 Khrifa si mi Chinmi pawl cu Budha sakhaw bia Kawl pawl ih thleidannak nasa zetin kan tuar. Thiamnakah, Budha biaknak kan biak ve lo ahcun kumpi hnatuannak ziangkim ah canvo tha ngaingai kan hmu theilo. Tu tla ah cun, Chin miphun pawlih duhnak cu thlun duh loin Chinram thlangsang ih kip ah Purang an dawl ih an din rero. Hmun hrekkhat tla ahcun, tlangzim ih phun cia mi Thinglamtah (e.g Parte khaw taw, Sunthla khaw kiang Lai lun tlang, Rung tlang, etc) pawl cu kan siang lo cingin thahrum thawn an siatbal ih Purang an din. Cui tlunah, Chinram cu Budha ram ih can ter tumin Kawl kumpi cun hrawkhrawl le tenum zetin tan an la ciamco. Ramdang Kohhran le Pawl dangdang hnen ihsin a ra mi Chin Khristian nauhak mi farah pawl bawmnak cu an sutcat hmaisak hnuah cui mi rethei Chin nauhak pawl cu paisa, buhfai le thil dangdang pe in an lem ih an Phungki tlawngah an ret. Tufang tla ahcun Pathian thusim le zirawknak khal zalen zetin duhduh in kan nei thei nawn lo.\nKa rualpi Karen nu in mizan sun ih a sim zo bangin tulai fangah Pakhawku-Kalemyo pal tlangin India ramri thleng dingin tlangleng lamzin tuah rero a si, himi tlangleng lamzin laitu dingah Chinpawl cu ei ding le paisa khal pe loin hna an tuan ter. Ei in tha an neih lo ruangah hnatuan pawl cu rilrawng le dam lo fialfial in an um. A kiltu Kawl ralkappawl cun tlangleng zin laitupawl cu an hmuhsuam ih an ti duhdah tuk ruangah mi hrekkhat cu an thi. Chinram ih tanhmun khuar sinsin an duh ruangah Kawl ralkappawl cun Chinpawl cu an ralkap hmun, lamzin le lilawn ti vekah nasa zetin hna an tuan ter. Hivek hnatuan ih an buai tuk ruangah an mai ei in ding hman thitha in an hawl man nawn lo.\nHivek dinhmun se tukih kan um rei tuk zo ruangah Saklam-Chin ih um Chinmipawl cun Kawl pawl thawi um tlang cu rem kan ti nawn lo, nuam kan ti\nnawn fawn lo. Burma ram timi sungih um le telve cu kan thansohnak ding khamtu le phunhnam sang kan sinak ti niam tertu dingih kan theih zo ruangah Burma ram ti mi sungih um le tel ve cu a duh in kan duh nawn lo. Tuahcun, mahte roreltheinak neih cu Chinmi pawlih duh bik mi le suangtuah mi a si thlang.\nA tawpnak ah Pi Khawmhruaitu, tui ka rel zo mi mangbangnak le retheinak pawl cu kan tuar rero nacingin Nobel lawmman dawngtu Pi Aungsan Sukyi tivek Kawl hotu tal cun, hnam tin in (an tum siseh, an te siseh) zalennak le mahte roreltheinak an neih cu a duhpi ve ih minung ih kan pianpi mi zalennak cu a cawisan thiam ve kan beisei. A thawng tlak nak ihsin a suah ih Kawl hotu a si tikah cun Burma ram sungih um leiram neitu diktak Chin, Kachin, Karen etc. pawlih kan duh bik mi bangrep tei’ umnak, zalennak le mahte um theinak pawl cu a lungkimpi ve kan zum, ziangahtile zovek milai khal mi duh lo cingih va uk dingin a tling an um lo timi thufim hi a pawm ve ding tin kan zum. Ka thusim thatei in ngaithlak sak ruangah ka lung a awi.\nAmnesty International cun Suu Kyi hnen ih an rak pekmi lawmman sangbik la kirsal\nAA le Myanmar Ralkap Kahawknak ah Myanmar Ralkap 20 An Thi